polyglot-tagger/wikipedia-language-snippets-filtered huggingface dataset:
ಧರ್ಮೇಂದ್ರ ಜೊತೆಗಿನ ಅವರ ಮೊದಲ ಚಿತ್ರ ತುಮ್ ಹಸೀನ್ ಮೈ ಜವಾನ್ . ೧೯೮೦ ರಲ್ಲಿ ಇಬ್ಬರೂ ವಿವಾಹವಾದರು. ಆ ಸಮಯದಲ್ಲಿ ಧರ್ಮೇಂದ್ರ ಈಗಾಗಲೇ ಮದುವೆಯಾಗಿದ್ದ. ಧರ್ಮೇಂದ್ರ ಈಗಾಗಲೇ ತನ್ನ ಮೊದಲ ಹೆಂಡತಿಯೊಂದಿಗೆ ಇಬ್ಬರು ಗಂಡು ಮತ್ತು ಇಬ್ಬರು ಹೆಣ್ಣು ಮಕ್ಕಳನ್ನು ಹೊಂದಿದ್ದರು, ಅವರಲ್ಲಿ ಇಬ್ಬರು ನಂತರ ಬಾಲಿವುಡ್ ನಟರಾದ ಸನ್ನಿ ಡಿಯೋಲ್ ಮತ್ತು ಬಾಬಿ ಡಿಯೋಲ್. ಮಾಲಿನಿ ಮತ್ತು ಧರ್ಮೇಂದ್ರ ಅವರಿಗೆ ಇಬ್ಬರು ಮಕ್ಕಳಿದ್ದಾರೆ, ಇಶಾ ಡಿಯೋಲ್ ಮತ್ತು ಅಹನಾ ಡಿಯೋಲ್ .
80 ರ ದಶಕದಲ್ಲಿ ಮಾಲಿನಿ ಕ್ರಾಂತಿ, ನಸೀಬ್, ಸತ್ತೆ ಪೆ ಸತ್ತಾ ಮತ್ತು ರಜಪೂತ್ ನಂತಹ ದೊಡ್ಡ ಬಜೆಟ್ ಚಿತ್ರಗಳಲ್ಲಿ ನಟಿಸುವುದನ್ನು ಮುಂದುವರೆಸಿದರು, ಅವುಗಳಲ್ಲಿ ಹೆಚ್ಚಿನವು ಗಲ್ಲಾಪೆಟ್ಟಿಗೆಯಲ್ಲಿ ಯಶಸ್ವಿಯಾದವು. ಅವರು ತಾಯಿಯಾದ ನಂತರ ನಾಯಕಿ ಕೇಂದ್ರಿತ ಪಾತ್ರಗಳಲ್ಲಿ ಕೆಲಸ ಮುಂದುವರಿಸಿದರು, ಆಂಧಿ ತೂಫಾನ್, ದುರ್ಗಾ, ರಾಂಕಲಿ, ಸೀತಾಪುರ ಕಿ ಗೀತಾ , ಏಕ್ ಚಾದರ್ ಮೈಲಿ ಸಿ, ರಿಹಾಯಿ ಮತ್ತು ಜಮಾಯಿ ರಾಜಾ ಮುಂತಾದವು ಪ್ರಮುಖ ಚಿತ್ರಗಳಾಗಿವೆ.
ಮಾಲಿನಿ ಕೂಚಿಪುಡಿಯನ್ನು ವೆಂಪಟಿ ಚಿನ್ನ ಸತ್ಯಂ ಮತ್ತು ಮೋಹಿನಿಯಾಟ್ಟಂ ಕಲಾಮಂಡಲಂ ಗುರು ಗೋಪಾಲಕೃಷ್ಣನ್ ಅವರ ಬಳಿ ಅಧ್ಯಯನ ಮಾಡಿದರು. ತುಲಸಿದಾಸನ ರಾಮಚರಿತಮಾನಸದಲ್ಲಿ ನರಸಿಂಹ ಮತ್ತು ರಾಮ ಸೇರಿದಂತೆ ಹಲವಾರು ನೃತ್ಯ ಪಾತ್ರಗಳನ್ನು ಅವರು ನಿರ್ವಹಿಸಿದ್ದಾರೆ. ೨೦೦೭ ರಲ್ಲಿ, ಅವರು ದಸರಾ ಮುನ್ನಾದಿನದಂದು ಮೈಸೂರಿನಲ್ಲಿ ಪ್ರದರ್ಶನ ನೀಡಿದರು, ಅಲ್ಲಿ ಅವರು ಸತಿ, ಪಾರ್ವತಿ ಮತ್ತು ದುರ್ಗಾ ಪಾತ್ರಗಳನ್ನು ನಿರ್ವಹಿಸಿದರು.
ಈ ಅವಧಿಯಲ್ಲಿ, ಧರ್ಮೇಂದ್ರ ಅವರೊಂದಿಗೆ ಅಲಿಬಾಬಾ ಔರ್ ೪೦ ಚೋರ್, ಭಗಾವತ್ ಸಾಮ್ರಾಟ್, ರಜಿಯಾ ಸುಲ್ತಾನ್, ಮತ್ತು ರಾಜ್ ತಿಲಕ್ ಚಿತ್ರಗಳಲ್ಲಿ ನಟಿಸಿದರು. ದರ್ದ್, ಬಂದೀಶ್, ಕುದ್ರತ್, ಹಮ್ ದೋನೊ, ರಜಪೂತ್, ಬಾಬು, ದುರ್ಗಾ, ಸೀತಾಪುರ್ ಕಿ ಗೀತಾ ಮತ್ತು ಪಾಪ ಕಾ ಆಂತ್ ನಂತಹ ಚಲನಚಿತ್ರಗಳಲ್ಲಿ ಅವರು ರಾಜೇಶ್ ಖನ್ನಾ ಜೊತೆ ಜೋಡಿಯಾಗಿ ಮುಂದುವರಿದರು, ಅವುಗಳಲ್ಲಿ ಕೆಲವು ಸಾಧಾರಣ ಯಶಸ್ಸನ್ನು ಗಳಿಸಿದವು.
ಮಾಲಿನಿ ತಮಿಳು ಅಯ್ಯಂಗಾರ್ ಬ್ರಾಹ್ಮಣ ಕುಟುಂಬದಲ್ಲಿ ಜಯಲಕ್ಷ್ಮಿ ಮತ್ತು ಶ್ರೀರಂಗಂನ ವಿಎಸ್ಆರ್ ಚಕ್ರವರ್ತಿ ಅಯ್ಯಂಗಾರ್ ಅವರಿಗೆ ಜನಿಸಿದರು. ಅವರು ಚೆನ್ನೈನಲ್ಲಿ ಆಂಧ್ರ ಮಹಿಳಾ ಸಭೆಗೆ ಹಾಜರಾಗಿದ್ದರು, ಅಲ್ಲಿ ಅವರ ನೆಚ್ಚಿನ ವಿಷಯ ಇತಿಹಾಸವಾಗಿತ್ತು. ಅವರು ೧೧ ನೇ ತರಗತಿಯವರೆಗೆ ಡಿಟಿಇಎ ಮಂದಿರ ಮಾರ್ಗದಲ್ಲಿ ಅಧ್ಯಯನ ಮಾಡಿದ ನಂತರ ತನ್ನ ನಟನಾ ವೃತ್ತಿಯನ್ನು ಮುಂದುವರಿಸಿದರು.
ಮಾಲಿನಿಯವರು ತರಬೇತಿ ಪಡೆದ ಭರತನಾಟ್ಯ ನೃತ್ಯಗಾರ್ತಯಾಗಿದ್ದಾರೆ. ಆಕೆಯ ಪುತ್ರಿಯರಾದ ಇಶಾ ಡಿಯೋಲ್ ಮತ್ತು ಅಹನಾ ಡಿಯೋಲ್ ತರಬೇತಿ ಪಡೆದ ಒಡಿಸ್ಸಿ ನೃತ್ಯಗಾರರು. ದತ್ತಿ ಕಾರ್ಯಕ್ರಮಗಳಿಗಾಗಿ ಪರಂಪರಾ ಎಂಬ ನಿರ್ಮಾಣದಲ್ಲಿ ಅವರು ಮಾಲಿನಿಯೊಂದಿಗೆ ಪ್ರದರ್ಶನ ನೀಡಿದರು. ಮಾಲಿನಿಯವರು ತನ್ನ ಪುತ್ರಿಯರೊಂದಿಗೆ ಖಜುರಾಹೊ ನೃತ್ಯೋತ್ಸವದಲ್ಲಿ ಪ್ರದರ್ಶನ ನೀಡಿದ್ದರು.
೨೦೦೩ ರಿಂದ ೨೦೦೯ರವರೆಗೆ, ಮಾಲಿನಿ ಭಾರತೀಯ ಜನತಾ ಪಕ್ಷದ ಪ್ರತಿನಿಧಿಯಾಗಿ ಸಂಸತ್ತಿನ ಮೇಲ್ಮನೆಯಾದ ರಾಜ್ಯಸಭೆಗೆ ಆಯ್ಕೆಯಾದರು. ೨೦೧೪ ರಲ್ಲಿ ಮಾಲಿನಿ ಲೋಕಸಭೆಗೆ ಆಯ್ಕೆಯಾದರು. ಮಾಲಿನಿ ದತ್ತಿ ಮತ್ತು ಸಾಮಾಜಿಕ ಉದ್ಯಮಗಳಲ್ಲಿ ತೊಡಗಿಸಿಕೊಂಡಿದ್ದಾರೆ. ಪ್ರಸ್ತುತ, ಮಾಲಿನಿ ಅಂತರಾಷ್ಟ್ರೀಯ ಕೃಷ್ಣ ಪ್ರಜ್ಞೆಯ ಸೊಸೈಟಿಯ ಆಜೀವ ಸದಸ್ಯರಾಗಿದ್ದಾರೆ.
೧೧ ಜೂನ್ ೨೦೧೫ ರಂದು, ಹೇಮಾ ಮಾಲಿನಿ ತನ್ನ ಕಿರಿಯ ಮಗಳು ಅಹನಾ ಡಿಯೋಲ್ ತನ್ನ ಮೊದಲ ಮಗುವಿಗೆ ಡೇರಿಯನ್ ವೋಹ್ರಾನಿಗೆ ಜನ್ಮ ನೀಡಿದಾಗ ಅಜ್ಜಿಯಾದರು. ೨೦ಅಕ್ಟೋಬರ್ ೨೦೧೭ ರಂದು, ಆಕೆಯ ಹಿರಿಯ ಮಗಳಾದ ಇಶಾ ಡಿಯೋಲ್ ತಖ್ತಾನಿ ರಾಧ್ಯಾ ತಕ್ತಾನಿ ಎಂಬ ಹೆಣ್ಣು ಮಗುವಿಗೆ ಜನ್ಮ ನೀಡಿದಾಗ ಅವರು ಎರಡನೇ ಬಾರಿಗೆ ಅಜ್ಜಿಯಾದರು.
ಮಾಲಿನಿ ಪಾಂಡವ ವನವಾಸಂ ಮತ್ತು ಇದು ಸತ್ಯಂ ನಲ್ಲಿ ಸಣ್ಣ ಪಾತ್ರಗಳನ್ನು ನಿರ್ವಹಿಸಿದ್ದಾರೆ. ೧೯೬೮ ರಲ್ಲಿ, ಸಪ್ನೊ ಕಾ ಸೌದಾಗರ್ ನಲ್ಲಿ ರಾಜ್ ಕಪೂರ್ ಎದುರು ನಾಯಕಿಯಾಗಿ ನಟಿಸಲು ಆಯ್ಕೆ ಮಾಡಲಾಯಿತು ಮತ್ತು ಡ್ರೀಮ್ ಗರ್ಲ್ ಎಂದು ಅವರನ್ನು ಪ್ರವರ್ತಿಸಲಾಯಿತು.
ಮಾಲಿನಿ ಮತ್ತು ಧರ್ಮೇಂದ್ರ, ಶರಾಫತ್, ತುಮ್ ಹಸೀನ್ ಮುಖ್ಯ ಜವಾನ್, ನಯಾ ಜಮಾನಾ, ರಾಜಾ ಜಾನಿ, ಸೀತಾ ಔರ್ ಗೀತಾ, ಪತ್ಥರ್ ಔರ್ ಪಾಯಲ್, ದೋಸ್ತ್ , ಶೋಲೆ , ಚರಸ್, ಜುಗ್ನು, ಆಜಾದ್ ದಿಲ್ಲಗಿ ಈ ಚಿತ್ರಗಳು ಸೇರಿದಂತೆ ಒಟ್ಟು ೨೮ ಚಿತ್ರಗಳಲ್ಲಿ ಜೊತೆಯಾಗಿ ನಟಿಸಿದ್ದಾರೆ.
ರಾಜೇಶ್ ಖನ್ನಾ ಜೊತೆಗಿನ ಆಕೆಯ ಹೊಂದಾಣಿಕೆಯನ್ನು ಅಂದಾಜ್ ಮತ್ತು ಪ್ರೇಮ್ ನಗರ್ ಚಿತ್ರಗಳಲ್ಲಿ ಪ್ರಶಂಸಿಸಲಾಯಿತು. ಅವರ ನಂತರದ ಚಿತ್ರಗಳಾದ ಮೆಹಬೂಬಾ ಮತ್ತು ಜನತಾ ಹವಾಲ್ದಾರ್ ಗಲ್ಲಾಪೆಟ್ಟಿಗೆಯಲ್ಲಿ ಉತ್ತಮ ಪ್ರದರ್ಶನ ನೀಡಲಿಲ್ಲ.
ಫೂಲ್ ಔರ್ ಕಾಂತೆ, ರೋಜಾ ಮತ್ತು ಅಣ್ಣಯ್ಯ ಚಿತ್ರದಲ್ಲಿ ನಾಯಕಿಯಾಗಿ ನಟಿಸಿದ ಮಧು ರಘುನಾಥ್ ಮಾಲಿನಿಯವರ ಸೋದರಸೊಸೆ.
ಹಲವು ವೃತ್ತಿಪರ ಕ್ರೀಡಾ ಅಧಿಕೃತ ಫ್ರಾಂಚೈಸ್‌ಗಳು ಅಟ್ಲಾಂಟಾದಲ್ಲಿವೆ. ಇವುಗಳಲ್ಲಿ .ನಲ್ಲಿರುವ ಎಲ್ಲಾ ನಾಲ್ಕು ವಿವಿಧ ಪ್ರಮುಖ ಲೀಗ್‌ ಕ್ರೀಡೆಗಳು ಸೇರಿವೆ. ಮೇಜರ್‌ ಲೀಗ್‌ ಬ್ಯಾಸ್ಕೆಟ್‌ಬಾಲ್‌ನ ಅಟ್ಲಾಂಟಾ ಬ್ರೇವ್ಸ್‌ ಹಾಗೂ ನ್ಯಾಷನಲ್ ಫುಟ್ಬಾಲ್‌ ಲೀಗ್‌ನ ಅಟ್ಲಾಂಟಾ ಫ್ಯಾಲ್ಕಾನ್ಸ್‌ ೧೯೬೬ರಿಂದಲೂ ನಗರದಲ್ಲಿ ಆಟವಾಡುತ್ತಿವೆ. ಬ್ರೇವ್ಸ್‌ ತಂಡವು ಮೊದಲ ಬಾರಿಗೆ ೧೮೭೧ರಲ್ಲಿ ಬಾಸ್ಟನ್‌ ರೆಡ್‌ ಸ್ಟಾಕಿಂಗ್ಸ್‌ ಹೆಸರಿನಡಿ ಆಟವಾಡಿತು. ಇದು ಅಮೆರಿಕಾದಲ್ಲಿ ಅತಿ ಹಳೆಯ, ಸತತವಾಗಿ ಸಕ್ರಿಯವಾಗಿರುವ ವೃತ್ತಿಪರ ಕ್ರೀಡಾ ಫ್ರಾಂಚೈಸ್‌ ಆಗಿದೆ. ಬ್ರೇವ್ಸ್‌ ತಂಡವು ವರ್ಲ್ಡ್‌ ಸೀರೀಸ್‌ ಪಂದ್ಯಾವಳಿಯನ್ನು ೧೯೯೫ರಲ್ಲಿ ಜಯಗಳಿಸಿತು. ಇಸವಿ ೧೯೯೧ರಿಂದ ೨೦೦೫ರ ವರೆಗೆ ಅಭೂತಪೂರ್ವ ೧೪ ಸತತ ಡಿವಿಜನಲ್‌ ಚ್ಯಾಂಪಿಯನ್ ಶಿಪ್‌ಗಳಲ್ಲಿ ಸಹ ಜಯಗಳಿಸಿತ್ತು.
ಅಟ್ಲಾಂಟಾ ಫ್ಯಾಲ್ಕಾನ್ಸ್‌ ನ್ಯಾಷನಲ್‌ ಫುಟ್ಬಾಲ್‌ ಲೀಗ್‌ನಲ್ಲಿ ಆಡುವ ಅಮೆರಿಕನ್‌ ಫುಟ್ಬಾಲ್‌ ತಂಡವಾಗಿದೆ. ಇಸವಿ ೧೯೬೬ರಿಂದಲೂ ಅದು ಅಟ್ಲಾಂಟಾದಲ್ಲಿ ಆಭ್ಯಸಿಸಿ ಆಡುತ್ತಲಿದೆ. ತಂಡವು ಸದ್ಯಕ್ಕೆ ಜಾರ್ಜಿಯಾ ಡೋಮ್‌ನಲ್ಲಿ ಆಡುತ್ತಿದೆ. ಈ ತಂಡವು ಮೂರು ಬಾರಿ ಡಿವಿಜನ್‌ ಪ್ರಶಸ್ತಿ ಹಾಗೂ ಒಂದು ಕಾನ್ಫೆರೆನ್ಸ್‌ ಪಂದ್ಯಾವಳಿ ಪ್ರಶಸ್ತಿ ಗಳಿಸಿದೆ. ದಿನಾಂಕ ೩೧ ಜನವರಿ ೧೯೯೯ರಲ್ಲಿ ಈ ತಂಡವು ಸೂಪರ್‌ ಬೌಲ್‌ ಪಂದ್ಯಾವಳಿಯ ಅಂತಿಮ ಪಂದ್ಯದಲ್ಲಿ ಡೆನ್ವರ್‌ ಬ್ರಾಂಕೊಸ್‌ ವಿರುದ್ಧ ಸೋತು ಎರಡನೆಯ ಸ್ಥಾನ ಗಳಿಸಿತು. ಅಟ್ಲಾಂಟಾ ೧೯೯೪ರಲ್ಲಿ ಸೂಪರ್‌ ಬೌಲ್‌ ಹಾಗೂ ೨೦೦೦ರಲ್ಲಿ ಸೂಪರ್‌ ಬೌಲ್‌ ಪಂದ್ಯಾವಳಿಗಳ ಆತಿಥ್ಯ ವಹಿಸಿತು.
ನ್ಯಾಷನಲ್‌ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್‌ ಸದಸ್ಯ ತಂಡ ಅಟ್ಲಾಂಟಾ ಹಾಕ್ಸ್‌ ೧೯೬೮ರಿಂದಲೂ ಅಟ್ಲಾಂಟಾದಲ್ಲಿ ಆಡುತ್ತಲಿದೆ. ತಂಡದ ಇತಿಹಾಸವು ೧೯೪೬ರಲ್ಲಿ ಆರಂಭವಾಯಿತು. ಅಂದು ತಂಡವು ಟ್ರೈ-ಸಿಟೀಸ್‌ ಬ್ಲ್ಯಾಕ್‌ಹಾಕ್ಸ್‌ ಎಂಬ ಹೆಸರು ಹೊತ್ತಿತ್ತು. ಇಂದು ಕ್ವಾಡ್ ಸಿಟೀಸ್‌ (ಎಲಿನಾಯಿಸ್ ರಾಜ್ಯದ ಮೊಲೀನ್‌ ಮತ್ತು ರಾಕ್‌ ಐಲೆಂಡ್‌, ಹಾಗೂ ಐಯೊವಾದ ಡೇವೆನ್ಪೋರ್ಟ್‌) ಎನ್ನಲಾದ ಕ್ಷೇತ್ರದಲ್ಲಿ ಈ ತಂಡವು ಅಭ್ಯಸಿಸಿ, ಅಟವಾಡುತ್ತಿತ್ತು. ತಂಡವು ೧೯೫೧ರಲ್ಲಿ ಮಿಲ್ವಕಿಗೆ ಹಾಗೂ ೧೯೫೫ರಲ್ಲಿ ಸೇಂಟ್‌ ಲೂಯಿಸ್‌ಗೆ ಸ್ಥಳಾಂತರಗೊಂಡಿತು. ತಂಡವು ಸೇಂಟ್‌ ಲೂಯಿಸ್‌ ಹಾಕ್ಸ್‌ ಆಗಿ ತನ್ನ ಏಕೈಕ ಚಾಂಪಿಯನ್ಷಿಪ್ಸ್‌ ಪಂದ್ಯಾವಳಿ ಪ್ರಶಸ್ತಿ ಗಳಿಸಿತು. ತಂಡವು ೧೯೬೮ರಲ್ಲಿ ಅಟ್ಲಾಂಟಾಗೆ ಆಗಮಿಸಿತು. ಅಟ್ಲಾಂಟಾ ವಿಸ್ತರಿತ ಫ್ರಾಂಚೈಸ್‌ ಪಡೆಯುವುದು ಎಂದು ವಿಮೆನ್ಸ್ ನ್ಯಾಷನಲ್‌ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್‌ ಅಕ್ಟೋಬರ್‌ ೨೦೦೭ರಲ್ಲಿ ಘೋಷಿಸಿತು. ಈ ಫ್ರಾಂಚೈಸ್‌ ತನ್ನ ಮೊದಲ ಆಟದ ಋತುವನ್ನು ಮೇ ೨೦೦೮ರಲ್ಲಿ ಆರಂಭಿಸಿತು.
ಹೊಸ ತಂಡವು ಅಟ್ಲಾಂಟಾ ಡ್ರೀಮ್‌ ಎಂಬ ಹೆಸರಿಟ್ಟುಕೊಂಡು, ಫಿಲಿಪ್ಸ್‌ ಅರೆನಾದಲ್ಲಿ ಆಟವಾಡುತ್ತದೆ. ಹೊಸ ಫ್ರಾಂಚೈಸ್‌ ಅಟ್ಲಾಂಟಾ ಹಾಕ್ಸ್‌ನೊಂದಿಗೆ ಸದಸ್ಯತ್ವ ಹೊಂದಿಲ್ಲ. ೧೯೭೨ರಿಂದ ೧೯೮೦ರ ವರೆಗಿನ ಅವಧಿಯಲ್ಲಿ ಅಟ್ಲಾಂಟಾ ಫ್ಲೇಮ್ಸ್‌ ನ್ಯಾಷನಲ್‌ ಹಾಕಿ ಲೀಗ್‌ನಲ್ಲಿ ಐಸ್‌ ಹಾಕಿ ಆಡುತ್ತಿತ್ತು. ಫ್ರಾಂಚೈಸ್‌ ಮಾಲೀಕರು ಹಣಕಾಸಿನ ಸಮಸ್ಯೆಗಳನ್ನು ಎದುರಿಸುತ್ತಿದ್ದ ಕಾರಣ, ತಂಡವು ಕೆನಡಾ ದೇಶದ ಆಲ್ಬರ್ಟಾದಲ್ಲಿರುವ ಕ್ಯಾಲ್ಗರಿ ಗೆ ಸ್ಥಳಾಂತರಗೊಂಡು, ಕ್ಯಾಲ್ಗರಿ ಫ್ಲೇಮ್ಸ್‌ ಎಂದು ಮರುನಾಮಕರಣ ಮಾಡಿಕೊಂಡಿತು. ದಿನಾಂಕ ೨೫ ಜೂನ್‌ ೧೯೭೭ರಂದು ಅಟ್ಲಾಂಟಾಗೆ ವಿಸ್ತರಿತ ಫ್ರಾಂಚೈಸ್‌ ನೀಡಲಾಯಿತು. ಅಟ್ಲಾಂಟಾ ಥ್ರ್ಯಾಷರ್ಸ್‌ ತಂಡದ ಅತಿ-ನೂತನ ಐಸ್‌ ಹಾಕಿ ತಂಡವಾಯಿತು. ಥ್ರ್ಯಾಷರ್ಸ್‌ ತಂಡವು ಫಿಲಿಪ್ಸ್‌ ಅರೇನಾದಲ್ಲಿ ಆಟವಾಡುತ್ತದೆ. ತಂಡವು ೧೮ ಸೆಪ್ಟೆಂಬರ್‌ ೧೯೯೯ರಿಂದ ಆಟ ಆರಂಭಿಸಿ, ಋತು-ಪೂರ್ವ ಪಂದ್ಯವೊಂದರಲ್ಲಿ ನ್ಯೂಯಾರ್ಕ್‌ ರೇಂಜರ್ಸ್‌ ತಂಡದ ವಿರುದ್ಧ ೨-೩ ಗೋಲುಗಳ ಅಂತರದಿಂದ ಸೋಲು ಅನುಭವಿಸಿತು. ಥ್ರ್ಯಾಷರ್ಸ್‌ ತಂಡವು ೨೬ ಅಕ್ಟೋಬರ್‌ ೧೯೯೯ರಂದು ಕ್ಯಾಲ್ಗರಿ ಫ್ಲೇಮ್ಸ್‌ ತಂಡವನ್ನು ಸೋಲಿಸಿ ಮೊದಲ ಜಯ ಸಂಪಾದಿಸಿತು.
ಕಾಲೇಜ್‌ ಮಟ್ಟದ ಅಥ್ಲೆಟಿಕ್ಸ್‌ ಕ್ರೀಡೆಗಳಲ್ಲಿ ಅಟ್ಲಾಂಟಾ ಸಮೃದ್ಧ ಇತಿಹಾಸ ಹೊಂದಿದೆ. ಜಾರ್ಜಿಯಾ ಟೆಕ್‌ ಯೆಲ್ಲೊ ಜ್ಯಾಕೆಟ್ಸ್‌ ತಂಡವು ಫುಟ್‌ಬಾಲ್‌ ಹಾಗೂ ಬ್ಯಾಸ್ಕೆಟ್‌ಬಾಲ್‌ ಸೇರಿದಂತೆ ಹದಿನೇಳು ಅಂತರಕಾಲೇಜ್‌ ಕ್ರೀಡೆಗಳಲ್ಲಿ ಪಾಲ್ಗೊಳ್ಳುತ್ತದೆ. ಟೆಕ್‌ ತಂಡವು ಅಟ್ಲಾಂಟಿಕ್‌ ಕೋಸ್ಟ್‌ ಕಾನ್ಫೆರೆನ್ಸ್‌ನಲ್ಲಿ ಸ್ಪರ್ಧಿಸುತ್ತದೆ. ಈ ತಂಡಕ್ಕೆ ತಾಣವಾದ ಬಾಬ್ಬಿ ಡಾಡ್‌ ಸ್ಟೇಡಿಯಮ್‌ ಕಾಲೇಜ್‌ ಫುಟ್‌ಬಾಲ್‌ ಪಂದ್ಯಾವಳಿಗಳಿಗೆ ಸತತವಾಗಿ ಬಳಕೆಯಾಗುವ ಅತಿ ಹಳೆಯ ಕ್ರೀಡಾಂಗಣವಾಗಿದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದ ದಕ್ಷಿಣಾರ್ಧ ಹಾಗೂ ಡಿವಿಜನ್‌ ನಲ್ಲಿಯೇ ಅತಿ ಹಳೆಯ ಕ್ರೀಡಾಂಗಣವೂ ಹೌದು. ಜಾರ್ಜಿಯಾ ಟೆಕ್‌ನ ವಿದ್ಯಾರ್ಥಿಗಳು ಈ ಕ್ರೀಡಾಂಗಣವನ್ನು ೧೯೧೩ರಲ್ಲಿ ನಿರ್ಮಿಸಿದರು. ಅಟ್ಲಾಂಟಾ ದಕ್ಷಿಣದಲ್ಲಿ ನಡೆದ ಎರಡನೆಯ ಅಂತರಕಾಲೇಜ್‌ ಫುಟ್‌ಬಾಲ್‌ ಪಂದ್ಯದ ಆತಿಥ್ಯ ವಹಿಸಿತು. ಇಸವಿ ೧೮೯೨ರಲ್ಲಿ ಆಬರ್ನ್‌ ಯುನಿವರ್ಸಿಟಿ ಹಾಗೂ ಯುನಿವರ್ಸಿಟಿ ಆಫ್‌ ಜಾರ್ಜಿಯಾ ತಂಡಗಳ ನಡುವೆ ಪಿಯೆಡ್ಮಾಂಟ್‌ ಪಾರ್ಕ್‌ನಲ್ಲಿ ನಡೆಯಿತು. ಈ ಪಂದ್ಯವನ್ನು ಇಂದು ಡೀಪ್‌ ಸೌತ್ಸ್ ಓಲ್ಡೆಸ್ಟ್‌ ರೈವಲ್ರಿ ಎನ್ನಲಾಗಿದೆ. ಫುಟ್‌ಬಾಲ್‌ನ ವಾರ್ಷಿಕ ಚಿಕ್‌-ಫಿಲ್‌-ಎ ಬೌಲ್‌ ಪಂದ್ಯಾವಳಿ ಹಾಗೂ ವಿಶ್ವದ ಅತಿದೊಡ್ಡ ಓಟ ಪೀಚ್‌ಟ್ರೀ ರೋಡ್‌ ರೇಸ್‌ನ ಅತಿಥ್ಯ ವಹಿಸುತ್ತದೆ.
ಅಟ್ಲಾಂಟಾ ನಗರವು ಶತಾಬ್ದಿ 1996 ಬೇಸಿಗೆ ಒಲಿಂಪಿಕ್ಸ್ ಕ್ರೀಡಾಕೂಟದ ಆತಿಥ್ಯ ವಹಿಸಿತ್ತು. ಇದಕ್ಕಾಗಿ ನಿರ್ಮಿಸಲಾದ ಸೆಂಟೆನಿಯಲ್‌ ಒಲಿಂಪಿಕ್‌ ಪಾರ್ಕ್‌ ಸೆಂಟರ್‌ ಹಾಗೂ ಫಿಲಿಪ್ಸ್‌ ಅರೇನಾ ಪಕ್ಕದಲ್ಲಿದೆ. ಜಾರ್ಜಿಯಾ ವರ್ಲ್ಡ್‌ ಕಾಂಗ್ರೆಸ್‌ ಸೆಂಟರ್‌ ಅಥಾರಿಟಿ ಈಗ ಈ ಪಾರ್ಕನ್ನು ನಿರ್ವಹಿಸುತ್ತಿದೆ. ಇತ್ತೀಚೆಗೆ, ಏಪ್ರಿಲ್‌ ೨೦೦೭ರಲ್ಲಿ ಅಟ್ಲಾಂಟಾ ಫೈನಲ್‌ ಫೋರ್‌ ಪುರುಷರ ಬ್ಯಾಸ್ಕೆಟ್‌ಬಾಲ್‌ ಪಂದ್ಯಾವಳಿಯ ಆತಿಥ್ಯ ವಹಿಸಿತ್ತು.
ರಾಷ್ಟ್ರದ ಗೇಲಿಕ್‌ ಫುಟ್‌ಬಾಲ್‌ ಸಂಸ್ಥೆಗಳಾದ 'ನಾ ಫಿಯಾನಾ ಲೇಡೀಸ್‌ ಅಂಡ್‌ ಮೆನ್ಸ್‌ ಗೇಲಿಕ್‌ ಫುಟ್‌ಬಾಲ್‌ ಕ್ಲಬ್'‌ ಹಾಗೂ 'ಕ್ಲಾನ್‌ ನಾ ಗೇಲ್‌ ಲೇಡೀಸ್‌ ಅಂಡ್‌ ಮೆನ್ಸ್‌ ಗೇಲಿಕ್‌ ಫುಟ್‌ಬಾಲ್‌ ಕ್ಲಬ್‌'ಗಳು ಅಟ್ಲಾಂಟಾದಲ್ಲಿ ನೆಲೆಸಿವೆ. ವಿಶ್ವಾದ್ಯಂತ ಗೇಲಿಕ್‌ ಕ್ರೀಡೆಗಳ ಆಡಳಿತ ಮಂಡಳಿಯಾದ ಗೇಲಿಕ್‌ ಅಥ್ಲೆಟಿಕ್‌ ಅಸೋಸಿಯೇಷನ್‌ನ ವಿಭಾಗವಾದ ನಾರ್ತ್‌ ಅಮೆರಿಕನ್‌ ಕೌಂಟಿ ಬೋರ್ಡ್‌ಗೆ ಇವೆರಡೂ ತಂಡಗಳು ಸದಸ್ಯವಾಗಿವೆ.
ಅಟ್ಲಾಂಟಾ ನಗರದಲ್ಲಿ ೧,೦೦೦ಕ್ಕೂ ಹೆಚ್ಚು ದೇವಾಲಯಗಳಿವೆ. ಅಟ್ಲಾಂಟಾದಲ್ಲಿ ಪ್ರಾಟೆಸ್ಟಂಟ್‌ ಕ್ರಿಶ್ಚಿಯನ್‌ ಪಂಥದವರು ಗಮನಾರ್ಹ ಸಂಖ್ಯೆಯಲ್ಲಿ ವಾಸಿಸುತ್ತಿದ್ದಾರೆ. ಸದರ್ನ್‌ ಬ್ಯಾಪ್ಟಿಸ್ಟ್‌ ಕನ್ವೆನ್ಷನ್‌, ಯುನೈಟೆಡ್‌ ಮೆಥಡಿಸ್ಟ್‌ ಚರ್ಚ್‌ ಹಾಗೂ ಪ್ರೆಸ್ಬಿಟೆರಿಯನ್‌ ಚರ್ಚ್ ಸೇರಿದಂತೆ, ನಗರವು ಐತಿಹಾಸಿಕವಾಗಿ ಸಾಂಪ್ರದಾಯಿಕ ಸದರ್ನ್‌ ವರ್ಗಗಳ ತಾಣವಾಗಿದೆ. ಈ ವಲಯದಲ್ಲಿ ಹಲವು ಬೃಹತ್‌ ಇಗರ್ಜಿಗಳಿವೆ, ಅವುಗಳಲ್ಲಿ ಹೆಚ್ಚಿನವು ಹೊರವಲಯದಲ್ಲಿವೆ.
ಅಟ್ಲಾಂಟಾದಲ್ಲಿ ಅಪಾರ ಹಾಗೂ ಇನ್ನೂ ಹೆಚ್ಚುತಿರುವ ಸಂಖ್ಯೆಯಲ್ಲಿ ರೋಮನ್‌ ಕ್ಯಾಥೊಲಿಕ್‌ ಪಂಥೀಯರಿದ್ದಾರೆ. ಇವರ ಸಂಖ್ಯೆ ೧೯೯೮ರಲ್ಲಿ ೨೯೨,೩೦೦ ಇದ್ದದ್ದು ೨೦೦೮ರಲ್ಲಿ ೭೫೦,೦೦೦ಕ್ಕೆ ಹೆಚ್ಚಿತ್ತು. ಇದು ೧೫೬%ರಷ್ಟು ಹೆಚ್ಚಳವಾಗಿದೆ. ಅಟ್ಲಾಂಟಾ ಮಹಾನಗರದ ನಿವಾಸಿಗಳ ಪೈಕಿ ೧೦%ರಷ್ಟು ರೋಮನ್‌ ಕ್ಯಾಥೊಲಿಕ್‌ ಪಂಥದವರಾಗಿದ್ದಾರೆ. ೮೪ನೆಯ ಪಾದ್ರಿಯಾಡಳಿತ ಪ್ರದೇಶದ ಅಟ್ಲಾಂಟಾದ ಆರ್ಚ್‌ಡಯೊಸೀಸ್‌ನ ಅಧಿಕಾರಕ್ಕೆ ಒಳಪಡಿಸಲಾದ ಕ್ಷೇತ್ರವಾಗಿ, ಅಟ್ಲಾಂಟಾ ನಗರವು ಅಟ್ಲಾಂಟಾ ಪ್ರಾಂತ್ಯದ ಮಹಾನಗರ ವಲಯವಾಗಿದೆ. ಕತೀಡ್ರಲ್‌ ಆಫ್‌ ಕ್ರೈಸ್ಟ್‌ ದಿ ಕಿಂಗ್‌ ಎಂಬುದು ಆರ್ಚ್‌ಡಯೊಸೀಸ್‌ನ ಕತೀಡ್ರಲ್‌ ಆಗಿದೆ. ಪರಮಪೂಜ್ಯ ವಿಲ್ಟನ್‌ ಡಿ. ಗ್ರೆಗರಿ ಪ್ರಸ್ತುತ ಪ್ರಧಾನ ಬಿಷಪ್‌ ಆಗಿದ್ದಾರೆ. ಮಹಾನಗರದ ವಲಯದಲ್ಲಿ ಹಲವು ಈಸ್ಟರ್ನ್‌ ಕ್ಯಾಥೊಲಿಕ್‌ ಪ್ಯಾರಿಷ್‌ಗಳಿವೆ. ಇವೆಲ್ಲವೂ ಮೆಲ್ಕೀಟ್, ಮೆರೋನೀಟ್‌ ಹಾಗೂ ಬೈಸ್ಯಾಂಟೈನ್‌ ಕ್ಯಾಥೊಲಿಕ್‌ ಪಂಥದವರಿಗಾಗಿ ಪೂರ್ವ ಕ್ಯಾಥೊಲಿಕ್‌ ಎಪಾರ್ಕಿಗಳ ವ್ಯಾಪ್ತಿಗೊಳಪಡುತ್ತವೆ.
ಅಟ್ಲಾಂಟಾ ನಗರದಲ್ಲಿ ಗ್ರೀಕ್‌ ಆರ್ಥಡಾಕ್ಸ್‌ ಅನಂಷಿಯೇಷನ್‌ ಪ್ರಧಾನ ಇಗರ್ಜಿಯಿದೆ. ಇದು ಅಟ್ಲಾಂಟಾ ಮಹಾನಗರದ ಇಗರ್ಜಿಯ ಕ್ಷೇತ್ರ ಹಾಗೂ ಅದರ ಬಿಷಪ್‌ ಅಲೆಕ್ಸಿಯೊಸ್‌ನ ಪೀಠವಾಗಿದೆ. ಅಟ್ಲಾಂಟಾ ಕ್ಷೇತ್ರದ ಪ್ಯಾರಿಷ್‌ಗಳು ಪ್ರತಿನಿಧಿಸುವ ಇತರೆ ಸಾಂಪ್ರದಾಯಿಕ ಕ್ರಿಸ್ತ ವ್ಯಾಪ್ತಿಗಳ ಪೈಕಿ ಅಂಟಿಯೊಕಿಯನ್‌ ಆರ್ಥಡಾಕ್ಸ್‌ ಚರ್ಚ್‌, ರಷ್ಯನ್‌ ಆರ್ಥಡಾಕ್ಸ್‌ ಚರ್ಚ್‌, ರೊಮ್ಯಾನಿಯನ್‌ ಆರ್ಥಡಾಕ್ಸ್‌ ಚರ್ಚ್‌, ಉಕ್ರೇನಿಯನ್‌ ಅರ್ಥಡಾಕ್ಸ್‌ ಚರ್ಚ್‌, ಸರ್ಬಿಯನ್‌ ಅರ್ಥಡಾಕ್ಸ್‌ ಚರ್ಚ್‌ ಹಾಗೂ ಆರ್ಥಡಾಕ್ಸ್‌ ಚರ್ಚ್‌ ಇನ್‌ ಅಮೆರಿಕಾ ಸೇರಿವೆ.
ಎಪಿಸ್ಕೊಪಲ್‌ ಡಯೊಸೀಸ್ ಆಫ್‌ ಅಟ್ಲಾಂಟಾದ ಪೀಠವೂ ಸಹ ಅಟ್ಲಾಂಟಾದಲ್ಲಿದೆ. ಇದರಲ್ಲಿ ಜಾರ್ಜಿಯಾದ ಇಡೀ ಉತ್ತರಾರ್ಧ, ಮಧ್ಯ ಜಾರ್ಜಿಯಾದ ಬಹಳಷ್ಟು ಭಾಗ ಹಾಗೂ ಪಶ್ಚಿಮ ಜಾರ್ಜಿಯಾದ ಚಟ್ಟಚೂಚಿ ನದಿ ಕಣಿವೆ ಈ ಪೀಠದ ವ್ಯಾಪ್ತಿಯಲ್ಲಿರುತ್ತದೆ.‌ ಬಕ್ಹೆಡ್‌ನಲ್ಲಿರುವ ಕತೀಡ್ರಲ್‌ ಆಫ್‌ ಸೇಂಟ್‌ ಫಿಲಿಪ್‌ನಲ್ಲಿ ಇದರ ಪ್ರಧಾನ ಕಾರ್ಯಸ್ಥಳವಿದೆ. ಮಹಾಪೂಜ್ಯ ಜೆ. ನೀಲ್‌ ಅಲೆಕ್ಸ್ಯಾಂಡರ್‌ ಈ ಡಯೊಸೀಸ್‌ನ ಮುಖ್ಯಸ್ಥರಾಗಿದ್ದಾರೆ.
ಹಲವು ಪ್ರಾದೇಶಿಕ ಚರ್ಚ್‌ ಸಮುದಾಯಗಳಗೂ ಸಹ ಅಟ್ಲಾಂಟಾ ಪ್ರಧಾನ ಕಾರ್ಯಸ್ಥಳವಾಗಿದೆ. ಇವ್ಯಾಂಜೆಲಿಕಲ್ ಲೂತರನ್‌ ಚರ್ಚ್‌ ಇನ್‌ ಅಮೆರಿಕಾ‌ ದ ಅಗ್ನೇಯ ಧಾರ್ಮಿಕ ಸಭೆಯ ಕಾರ್ಯಾಲಯಗಳು ಅಟ್ಲಾಂಟಾದ ವಾಣಿಜ್ಯ ಪ್ರದೇಶದಲ್ಲಿವೆ. ಮಹಾನಗರ ಪ್ರದೇಶದಲ್ಲಿ ಹಲವೆಡೆ ಪ್ಯಾರಿಷ್‌ಗಳಿವೆ. ಅಟ್ಲಾಂಟಾದ ಮಹಾನಗರ ಪ್ರದೇಶದಲ್ಲಿ ಎಂಟು ಯುನೈಟೆಡ್‌ ಚರ್ಚ್‌ ಆಫ್‌ ಕ್ರೈಸ್ಟ್‌ ಇಗರ್ಜಿಗಳಿವೆ. ಸ್ವೀಟ್‌ ಆಬರ್ನ್‌ ಬಡಾವಣೆಯಲ್ಲಿರುವ 'ಫರ್ಸ್ಟ್‌ ಕಾಂಗ್ರೆಗೇಷನಲ್' ಇದರಲ್ಲೊಂದು. ಮಾಜಿ ಮಹಾಪೌರ ಆಂಡ್ರ್ಯೂ ಯಂಗ್‌ ಈ ಇಗರ್ಜಿಯ ಸದಸ್ಯರಾಗಿದ್ದದ್ದು ಫರ್ಸ್ಟ್‌ ಕಾಂಗ್ರೆಗೇಷನಲ್‌ನ ಮಹತ್ವ ಅಂಶವಾಗಿದೆ.
ಸಾಂಪ್ರದಾಯಿಕ ಆಫ್ರಿಕನ್‌ ಅಮೆರಿಕನ್‌ ವರ್ಗದವರಿಗೆ ಸೇರಿದ ನ್ಯಾಷನಲ್‌ ಬ್ಯಾಪ್ಟಿಸ್ಟ್‌ ಕನ್ವೆನ್ಷನ್‌ ಹಾಗೂ ಅಫ್ರಿಕನ್‌ ಮೆಥಡಿಸ್ಟ್‌ ಎಪಿಸ್ಕೋಪಲ್‌ ಚರ್ಚ್‌ಗಳು ಈ ಕ್ಷೇತ್ರದಲ್ಲಿ ಬಹಳಷ್ಟು ಅನುಯಾಯಿಗಳನ್ನು ಹೊಂದಿವೆ. ಈ ಇಗರ್ಜಿಗಳಲ್ಲಿ ಅಟ್ಲಾಂಟಾ ವಿಶ್ವವಿದ್ಯಾನಿಲಯ ಕೇಂದ್ರದಲ್ಲಿನ ಇಂಟರ್‌ಡಿನಾಮಿನೇಷನಲ್‌ ಥಿಯೊಲಾಜಿಕಲ್‌ ಸೆಂಟರ್‌ ಸಂಕೀರ್ಣದ ಅಂಶವಾದ ಹಲವು ಧರ್ಮಶಾಲೆಗಳಿವೆ.
ಸ್ಯಾಲ್ವೇಷನ್‌ ಆರ್ಮಿಯ ಅಮೆರಿಕಾ ಸಂಯುಕ್ತ ಸಂಸ್ಥಾನ ದಕ್ಷಿಣ ಪ್ರಾಂತ್ಯದ ಪ್ರಧಾನ ಕಾರ್ಯಸ್ಥಳವು ಅಟ್ಲಾಂಟಾದಲ್ಲಿದೆ. ಎಂಟು ಇಗರ್ಜಿಗಳು, ಹಲವು ಸಮಾಜಸೇವಾ ಕೇಂದ್ರಗಳು, ಅಟ್ಲಾಂಟಾ ಕ್ಷೇತ್ರದುದ್ದಕ್ಕೂ ಸ್ಥಿತವಾಗಿರುವ ಹಲವು ಯುವ ಸಮುದಾಯಗಳು ಈ ವರ್ಗಕ್ಕೆ ಸೇರಿವೆ. ದಿ ಚರ್ಚ್‌ ಆಫ್‌ ಜೀಸಸ್‌ ಕ್ರೈಸ್ಟ್‌ ಆಫ್‌ ಲ್ಯಾಟರ್‌-ಡೇ ಸೇಂಟ್ಸ್‌ನ ದೇವಲಯವು, ನಗರದ ಹೊರವಲಯದ ಜಾರ್ಜಿಯಾದ ಸ್ಯಾಂಡಿ ಸ್ಪ್ರಿಂಗ್ಸ್‌ನಲ್ಲಿದೆ.
ಪಕ್ಕದ ಜಾರ್ಜಿಯಾದ ಲಿಲ್ಬರ್ನ್‌ನಲ್ಲಿರುವ ಅಟ್ಲಾಂಟಾದ ಶ್ರೀ ಸ್ವಾಮಿನಾರಾಯಣ್‌ ಮಂದಿರವು ಭಾರತದ ಆಚೆ ನಿರ್ಮಿಸಲಾದ ಅತಿ ದೊಡ್ಡ ಹಿಂದೂ ದೇವಾಲವಾಗಿದೆ.
ಅಟ್ಲಾಂಟಾ ಮಹಾನಗರದಲ್ಲಿರುವ ಸುಮಾರು ೧೫ ಹಿಂದೂ ದೇವಾಲಯಗಳ ಪೈಕಿ ಇದೂ ಒಂದು. ಜೊತೆಗೆ, ಅಟ್ಲಾಂಟಾ, ಆಗಸ್ಟಾ, ಮೆಕಾನ್, ಪೆರ್ರಿ, ಸವಾನಾ, ಕೊಲಂಬಸ್‌, ರೋಮ್‌/ಕಾರ್ಟರ್ಸ್‌ವಿಲ್‌ ಹಾಗೂ ಇತರೆ ದೂರದ ಕೇಂದ್ರಗಳಲ್ಲಿ ವಾಸಿಸುವ ಸುಮಾರು ೧೦೦,೦೦೦ ಹಿಂದೂಗಳಿಗೆ ಸೇರಿರುವ ಜಾರ್ಜಿಯಾದಲ್ಲಿರುವ ಏಳು ಇತರೆ ಹಿಂದೂ ದೇವಾಲಯಗಳಿವೆ.
ಡೆಲ್ಟಾ ಏರ್‌ ಲೈನ್ಸ್‌ ನಗರದ ಅತಿ ದೊಡ್ಡ ಹಾಗೂ ಮಹಾನಗರ ವಲಯದಲ್ಲಿ ಮೂರನೆಯ ಅತಿ ದೊಡ್ಡ ಉದ್ದಿಮೆಯಾಗಿದೆ. ಡೆಲ್ಟಾ, ಹಾರ್ಟ್ಸ್‌ಫೀಲ್ಡ್‌-ಜ್ಯಾಕ್ಸನ್‌ ಅಟ್ಲಾಂಟಾ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ವಿಶ್ವದ ಅತಿ ದೊಡ್ಡ ವಿಮಾನ ಸೇವಾ ಕೇಂದ್ರ ನಿರ್ವಹಿಸಿ, ಪ್ರತಿಸ್ಪರ್ಧಿ ವಿಮಾನ ಸೇವಾ ಪೂರೈಕೆದಾರ ಏರ್‌ಟ್ರ್ಯಾನ್‌ ಏರ್ವೇಸ್‌‌ ಒಂದಿಗೆ ಇದು ಹಾರ್ಟ್ಸ್‌ಫೀಲ್ಡ್‌-ಜ್ಯಾಕ್ಸನ್ ವಿಮಾನ ನಿಲ್ದಾಣವನ್ನು ವಿಶ್ವದ ಅತಿ ನಿಬಿಡ ವಿಮಾನ ನಿಲ್ದಾಣವಾಗಿಸಿದೆ. ೧೯೫೦ರ ದಶಕದ ಅಪರಾರ್ಧದಲ್ಲಿ ನಿರ್ಮಾಣವಾದಾಗಿನಿಂದಲೂ, ಅಟ್ಲಾಂಟಾದ ಆರ್ಥಿಕ ಬೆಳವಣಿಗೆಗೆ ಪ್ರಮುಖ ಕಾರಣವಾಗಿದೆ.
ಅಟ್ಲಾಂಟಾದಲ್ಲಿ ಬೃಹತ್ ಪ್ರಮಾಣದ ಹಣಕಾಸು ಕ್ಷೇತ್ರವಿದೆ. ಆಸ್ತಿಪಾಸ್ತಿ ಹೊಂದಿರುವ ವಿಚಾರದಲ್ಲಿ, ಅಮೆರಿಕಾ ಸಂಯುಕ್ತ ಸಂಸ್ಥಾನದ ಏಳನೆಯ ಅತಿ ದೊಡ್ಡ ಬ್ಯಾಂಕ್‌ ಆದ ಸನ್‌ಟ್ರಸ್ಟ್‌ ಬ್ಯಾಂಕ್ಸ್‌ನ ಪ್ರಧಾನ ಕಾರ್ಯಸ್ಥಾನವು ಅಟ್ಲಾಂಟಾದ ವಾಣಿಜ್ಯ ಪ್ರದೇಶದ ಪೀಚ್‌ಟ್ರೀ ಸ್ಟ್ರೀಟ್‌ನಲ್ಲಿದೆ. ಫೆಡರಲ್‌ ರಿಸರ್ವ್ ಸಿಸ್ಟಮ್‌ನ ಜಿಲ್ಲಾ ಮುಖ್ಯ ಕಾರ್ಯಲಯವು ಅಟ್ಲಾಂಟಾದಲ್ಲಿದೆ. ಅಮೆರಿಕಾ ದೇಶದ ದಕ್ಷಿಣಾರ್ಧದ ಬಹಳಷ್ಟು ಭಾಗದ ವ್ಯಾಪ್ತಿ ಹೊಂದಿರುವ ಫೆಡರಲ್‌ ರಿಸರ್ವ್‌ ಬ್ಯಾಂಕ್‌ ಆಫ್‌ ಅಟ್ಲಾಂಟಾ ವಾಣಿಜ್ಯ ಪ್ರದೇಶದಿಂದ ಅಟ್ಲಾಂಟಾದ ನಡುವಣ ವಲಯಕ್ಕೆ ಸ್ಥಳಾಂತರಗೊಂಡಿತು. ವಚೊವಿಯಾ ತನ್ನ ಹೊಸ ಕ್ರೆಡಿಟ್‌ ಕಾರ್ಡ್‌ ವಿಭಾಗವನ್ನು ಅಟ್ಲಾಂಟಾದಲ್ಲಿ ತೊಡಗಿಸುವ ಉದ್ದೇಶವನ್ನು ಆಗಸ್ಟ್‌ ೨೦೦೬ರಲ್ಲಿ ಘೋಷಿಸಿತು. ಅಮೆರಿಕಾ ಖಂಡಗಳ ಮುಕ್ತ ವಾಣಿಜ್ಯ ವಲಯದ ಮುಂದಿನ ಆಡಳಿತ ಕಛೇರಿಯು ಅಟ್ಲಾಂಟಾದಲ್ಲಿ ಸ್ಥಾಪಿತವಾಗಲಿ ಎಂದು ನಗರದ, ರಾಜ್ಯದ ಮತ್ತು ಸ್ಥಳೀಯ ಮುಖಂಡರು ದೀರ್ಘಕಾಲದಿಂದಲೂ ಆಶಿಸಿದ್ದಾರೆ.
ವೃದ್ಧಿಸುತ್ತಿರುವ ಜೈವಿಕತಂತ್ರಜ್ಞಾನ ಕ್ಷೇತ್ರವು ಅಟ್ಲಾಂಟಾದಲ್ಲಿ ನೆಲೆಸಿದೆ. ೨೦೦೯ ಇಂಟರ್ನ್ಯಾಷನಲ್‌ ಕನ್ವೆನ್ಷನ್‌ನಂತಹ ಸಮಾರಂಭಗಳ ಮೂಲಕ ಈ ಕ್ಷೇತ್ರವು ಮನ್ನಣೆ ಪಡೆಯುತ್ತಿದೆ.
ಬ್ರೌನ್‌ . ಶಿಕ್ಷಣಾ ಮಂಡಳಿ ಯ ಮೊಕದ್ದಮೆಯ ಕುರಿತು . ಸರ್ವೋಚ್ಚ ನ್ಯಾಯಾಲಯ ನೀಡಿದ ಬಹಳಷ್ಟು ಗಮನಾರ್ಹ ತೀರ್ಪು ನಾಗರಿಕ ಹಕ್ಕು ಅಭಿಯಾನಕ್ಕೆ ಕಾರಣವಾಯಿತು. ಈ ತೀರ್ಪಿನ ಹಿನ್ನೆಲೆಯಲ್ಲಿ, ಅಟ್ಲಾಂಟಾದಲ್ಲಿನ ಜನಾಂಗಗಳ ನಡುವಿನ ಉದ್ವೇಗವು ಹಿಂಸಾಚಾರದತ್ತ ತಿರುಗಿತು. ೧೨ ಅಕ್ಟೋಬರ್‌ ೧೯೫೮ರಂದು ಪೀಚ್‌ಟ್ರೀ ಬೀದಿಯಲ್ಲಿನ ನವನಿರ್ಮಿತ ಯಹೂದಿ ಮಂದಿರದ ಮೇಲೆ ಬಾಂಬ್‌ ದಾಳಿ ನಡೆಸಲಾಯಿತು. ಆ ಯಹೂದಿ ಮಂದಿರದ ರಾಬೈ ಜೇಕಬ್‌ ರಾತ್ಸ್‌ಚಿಲ್ಡ್‌ ಏಕೀಕರಣದ ಪ್ರಬಲ ಸಮರ್ಥಕರಾಗಿದ್ದರು. 'ಭೂಗತ ಒಕ್ಕೂಟ' ಎಂದು ಕರೆದುಕೊಳ್ಳುವ ಯಹೂದ್ಯ-ವಿರೋಧೀ ಬಿಳಿಯ ಪಾರಮ್ಯವಾದಿಗಳ ಗುಂಪು ಈ ಬಾಂಬ್‌ ದಾಳಿಗೆ ತಾನೇ ಹೊಣೆ ಎಂದು ಹೇಳಿಕೊಂಡಿದೆ.
೧೯೬೦ರ ದಶಕದಲ್ಲಿ, ಅಟ್ಲಾಂಟಾ ನಾಗರಿಕ ಹಕ್ಕು ಅಭಿಯಾನದ ಪ್ರಮುಖ ಸಂಘಟನಾ ಕೇಂದ್ರವಾಗಿತ್ತು. ಡಾ. ಮಾರ್ಟಿನ್‌ ಲೂಥರ್‌ ಕಿಂಗ್‌ ಹಾಗೂ ಹೆಚ್ಚು ಕರಿಯರನ್ನು ಹೊಂದಿದ್ದ ಅಟ್ಲಾಂಟಾದ ಕಾಲೇಜ್‌ಗಳು ಹಾಗೂ ವಿಶ್ವವಿದ್ಯಾಲಯಗಳು ಅಭಿಯಾನದಲ್ಲಿ ಪ್ರಮುಖ ಪಾತ್ರ ವಹಿಸಿದವು. ಸದರ್ನ್‌ ಕ್ರಿಶ್ಚಿಯನ್‌ ಲೀಡರ್ಷಿಪ್‌ ಕಾನ್ಫೆರೆನ್ಸ್‌ ಹಾಗೂ ಸ್ಟೂಡೆಂಟ್‌ ನಾನ್‌-ವಯೊಲೆಂಟ್‌ ಕೊ-ಆರ್ಡಿನೇಟಿಂಗ್‌ ಕಮಿಟಿ ಎಂಬ ಎರಡು ಪ್ರಮುಖ ಸಂಘಟನೆಗಳು ತಮ್ಮ ಪ್ರಧಾನ ಕಾರ್ಯಾಲಯಗಳನ್ನು ಅಟ್ಲಾಂಟಾದಲ್ಲಿ ಸ್ಥಾಪಿಸಿದ್ದವು.
ನಾಗರಿಕ ಹಕ್ಕುಗಳ ಯುಗದಲ್ಲಿ ಕೆಲವು ಜನಾಂಗೀಯ ಪ್ರತಿಭಟನೆಗಳು ನಡೆದಿದ್ದರೂ ಸಹ, ಅಟ್ಲಾಂಟಾದ ರಾಜಕೀಯ ಮತ್ತು ವಾಣಿಜ್ಯದ ಪ್ರಮುಖರು ಅಟ್ಲಾಂಟಾ ನಗರವನ್ನು 'ದ್ವೇಷಿಸಲಿಕ್ಕೂ ವಿಪರೀತ ವ್ಯಸ್ತ ನಗರ' ಎಂಬ ವರ್ಚಸ್ಸನ್ನು ಕಾಪಾಡಲು ಬಹಳಷ್ಟು ಶ್ರಮಿಸಿದರು. ಇಸವಿ ೧೯೬೧ರಲ್ಲಿ, ಕೆಲವೇ ದಕ್ಷಿಣ ಬಿಳಿಯ ಮಹಾಪೌರರಲ್ಲಿ ಒಬ್ಬರಾದ ಅಟ್ಲಾಂಟಾದ ಮಹಾಪೌರ ಇವಾನ್‌ ಅಲೆನ್‌ ಜೂನಿಯರ್‌ ತಮ್ಮ ನಗರದ ಶಾಲೆಗಳಲ್ಲಿ ವರ್ಣಭೇದ ನೀತಿಯನ್ನು ತೆಗೆಯುವ ಯತ್ನಕ್ಕೆ ತಮ್ಮ ಬೆಂಬಲ ಸೂಚಿಸಿದರು.
ಇಸವಿ ೧೯೭೩ರಲ್ಲಿ ಮಹಾಪೌರರ ಸ್ಥಾನಕ್ಕೆ ಮೊದಲ ಆಫ್ರಿಕಾ ಮೂಲದ ಅಮೆರಿಕನ್ನರನ್ನು ಆಯ್ಕೆ ಮಾಡುವುದರ ಮೂಲಕ ಆಫ್ರಿಕನ್‌-ಅಮೆರಿಕನ್‌ ಅಟ್ಲಾಂಟಿಗರು ತಮ್ಮ ರಾಜಕೀಯ ಪ್ರಾಬಲ್ಯ ಮೆರೆದರು. ೨೦ನೆಯ ಶತಮಾನದ ಅಪರಾರ್ಧದಲ್ಲಿ ಆಫ್ರಿಕನ್‌-ಅಮೆರಿಕನ್ನರು ನಗರದಲ್ಲಿ ಬಹುಸಂಖ್ಯಾತರಾದರು. ಆದರೆ ಉಪನಗರೀಕರಣ, ಏರುತ್ತಿರುವ ಬೆಲೆಗಳು, ಉನ್ನತ ಹಂತಕ್ಕೇರುತ್ತಿದ್ದ ಆರ್ಥಿಕತೆ ಹಾಗೂ ಹೊಸದಾಗಿ ಬಂದ ವಲಸಿಗರು ಆಫ್ರಿಕನ್‌-ಅಮೆರಿಕನ್ನರ ಶೇಕಡಾವಾರನ್ನು ಕಡಿಮೆಗೊಳಿಸಿದೆ. ೧೯೮೦ರಲ್ಲಿ ೬೯%ರಷ್ಟಿದ್ದದ್ದು ೨೦೦೪ರಲ್ಲಿ ೫೪%ಕ್ಕಿಳಿಯಿತು. ಲ್ಯಾಟೀನೊಗಳು, ಬಿಳಿಯ ಹಾಗೂ ಏಷ್ಯನ್‌ ವಲಸಿಗರು ಸೇರಿಕೊಳ್ಳುವ ಕಾರಣ, ನಗರದ ಜನಸಂಖ್ಯಾಶಾಸ್ತ್ರವನ್ನು ಮಾರ್ಪಾಡಾಗಿಸಿದೆ.
ಇಸವಿ ೧೯೯೦ರಲ್ಲಿ, 1996ರ ಬೇಸಿಗೆಯ ಒಲಿಂಪಿಕ್‌ ಕ್ರೀಡಾಕೂಟದ ಆತಿಥ್ಯ ವಹಿಸಲು ಅಟ್ಲಾಂಟಾ ಆಯ್ಕೆಯಾಯಿತು. ಈ ಘೋಷಣೆಯ ನಂತರ, ಅಟ್ಲಾಂಟಾದಲ್ಲಿ ಹಲವು ನಿರ್ಮಾಣ ಯೋಜನೆಗಳು ಆರಂಭಗೊಂಡವು. ನಗರದ ಉದ್ಯಾನಗಳು, ಕ್ರೀಡಾ ಸೌಕರ್ಯಗಳು ಹಾಗೂ ಸಾರಿಗೆಯನ್ನು ಉತ್ತಮಗೊಳಿಸಲು ಸಕಲ ಪ್ರಯತ್ನಗಳು ನಡೆದವು. ಅಟ್ಲಾಂಟಾ ಬೇಸಿಗೆಯ ಒಲಿಂಪಿಕ್‌ ಕ್ರೀಡಾಕೂಟದ ಆತಿಥ್ಯ ವಹಿಸುವ ಮೂರನೆಯ ಅಮೆರಿಕನ್‌ ನಗರವಾಯಿತು. ಒಲಿಂಪಿಕ್‌ ಕ್ರೀಡಾಕೂಟದ ಆಯೋಜನವು ಹಲವು ಆಯೋಜಕ ಅಸಮರ್ಥತೆಗಳು ಹಾಗೂ ಶತಾಬ್ದಿ ಒಲಿಂಪಿಕ್‌ ಉದ್ಯಾನದ ಬಾಂಬ್‌ ವಿಸ್ಫೋಟದ ಘಟನೆಯಿಂದ ನಕಾರಾತ್ಮಕ ಪ್ರಭಾವಕ್ಕೊಳಗಾಯಿತು.
ತ್ವರಿತ ಬೆಳವಣಿಗೆ ಮತ್ತು ನಗರವಲಯದ ಅನಿಯಮಿತ ಪ್ರಗತಿಗಾಗಿ ಸಮಕಾಲೀನ ಅಟ್ಲಾಂಟಾ ನಗರವನ್ನು ಕೆಲವೊಮ್ಮೆ ಮೂಲ ಮಾದರಿ ಎನ್ನಲಾಗಿದೆ. ಹಲವು ಪ್ರಮುಖ ನಗರಗಳಿಗಿಂತಲೂ ಭಿನ್ನವಾಗಿ, ಅಟ್ಲಾಂಟಾ ಮಹಾನಗರಕ್ಕೆ ಬೆಳವಣಿಗೆಯನ್ನು ನಿರ್ಬಂಧಿಸುವಂತಹ ಸಾಗರ, ಕೆರೆಗಳು ಅಥವಾ ಪರ್ವತಗಳಂತಹ ಯಾವುದೇ ಸಹಜವಾದ ಸರಹದ್ದುಗಳಿಲ್ಲ.
ತನ್ನ ಪರಿಸರ-ಸ್ನೇಹಿ ನೀತಿಗಳಿಗಾಗಿ ಪರಿಸರ ರಕ್ಷಣಾ ಆಯೋಗದಂತಹ ಮಂಡಳಿಗಳಿಂದ ಅಟ್ಲಾಂಟಾ ಪ್ರಶಂಸೆಗೆ ಪಾತ್ರವಾಗಿದೆ. ಇಸವಿ ೨೦೦೯ರಲ್ಲಿ, ಅಟ್ಲಾಂಟದ ವರ್ಜಿನಿಯಾ-ಹೈಲೆಂಡ್‌, ಅಮೆರಿಕಾ ಸಂಯುಕ್ತ ಸಂಸ್ಥಾನದ ಮೊಟ್ಟಮೊದಲ ಇಂಗಾಲ-ತಟಸ್ಥ ವಲಯವಾಯಿತು. ವ್ಯಾಲಿ ವುಡ್‌ ಕಾರ್ಬನ್‌ ಸಿಕ್ವೆಸ್ಟ್ರೇಷನ್ ಪ್ರಾಜೆಕ್ಟ್‌ಗೆ‌ ನೇರವಾಗಿ ಧನನೆರವುನೀಡಲು ಶಿಕಾಗೊ ಕ್ಲೈಮೇಟ್‌ ಎಕ್ಸ್‌ಚೇಂಜ್‌ ಮೂಲಕ ಐತಿಹಾಸಿಕ ಕಾರ್ನರ್‌ ವರ್ಜಿನಿಯಾ-ಹೈಲೆಂಡ್‌ ವಾಣಿಜ್ಯ ಜಿಲ್ಲೆಯ ೧೭ ವರ್ತಕರನ್ನು ಅಂತರ-ಸಂಪರ್ಕಿಸುವ ಪಾಲುದಾರಿಕೆಯನ್ನು ವೇರಸ್‌ ಕಾರ್ಬನ್‌ ನ್ಯೂಟ್ರಲ್‌ ವಿನ್ಯಾಸ ಅಭಿವೃದ್ಧಿಪಡಿಸಿತು.
ಅಟ್ಲಾಂಟಾ ನಗರವಲಯದಲ್ಲಿನ ವಾಹನ ತಯಾರಿಕಾ ಕ್ಷೇತ್ರವು ಇತ್ತೀಚೆಗೆ ಹಿನ್ನಡೆ ಅನುಭವಿಸಿದೆ. ಇಸವಿ ೨೦೦೬ರಲ್ಲಿ ಫೋರ್ಡ್‌ ಮೋಟಾರ್‌ ಕಂಪೆನಿಯ ಹೇಪ್ವಿಲ್‌ನಲ್ಲಿನ ಅಟ್ಲಾಂಟಾ ಅಸೆಂಬ್ಲಿ ಘಟಕ, ಹಾಗೂ, ೨೦೦೮ರಲ್ಲಿ ಜನರಲ್‌ ಮೋಟಾರ್ಸ್‌ನ ಡೊರಾವಿಲ್‌ ಅಸೆಂಬ್ಲಿ ಘಟಕವನ್ನು ಮುಚ್ಚಲಾಯಿತು. ಜಾರ್ಜಿಯಾದ ವೆಸ್ಟ್‌ ಪಾಯಿಂಟ್‌ ಬಳಿಯಿರುವ ಕಿಯಾ ಉದ್ದಿಮೆ ತನ್ನ ಹೊಸ ತಯಾರಿಕೆಯ ಘಟಕವನ್ನು ಆರಂಭಿಸಿದೆ.
ನಗರದಲ್ಲಿ ಪ್ರಮುಖ ತಂತು-ದೂರದರ್ಶನ ಕಾರ್ಯಕ್ರಮ ವಿನ್ಯಾಸ ಕೇಂದ್ರವಿದೆ. ಟೆಡ್‌ ಟರ್ನರ್‌ ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಸಿಸ್ಟಮ್‌ನ್ನು ಅಟ್ಲಾಂಟಾದಲ್ಲಿ ಆರಂಭಿಸಿದರು. ಇಲ್ಲಿ ಅವರು ಹೊಸ ಪ್ರಸಾರ ಕೇಂದ್ರವನ್ನು ಕೊಂಡರು. ಇದು ಅಂತಿಮವಾಗಿ ಆಯಿತು. ಟರ್ನರ್‌ ಸೆಂಟರ್‌ನಲ್ಲಿ ಕೇಬಲ್‌ ನ್ಯೂಸ್‌ ನೆಟ್ವರ್ಕ್‌ ಪ್ರಧಾನ ಕಾರ್ಯಸ್ಥಳವನ್ನು ಸ್ಥಾಪಿಸಿದರು. ಇದು ಸೆಂಟೆನಿಯಲ್‌ ಒಲಿಂಪಿಕ್‌ ಪಾರ್ಕ್‌ನ ಪಕ್ಕದಲ್ಲಿದೆ. ಅವರ ಉದ್ದಿಮೆಯು ಬೆಳೆಯುತ್ತಿದ್ದಂತೆ, ಇದರ ಇತರೆ ವಾಹಿನಿಗಳಾದ ಕಾರ್ಟೂನ್ ನೆಟ್ವರ್ಕ್‌, ಬೂಮರಾಂಗ್‌, , ಟರ್ನರ್‌ ಸೌತ್‌, ಟರ್ನ್‌ ಕ್ಲಾಸಿಕ್‌ ಮೂವೀಸ್‌, ಇಂಟರ್ನ್ಯಾಷನಲ್‌, , ಹಾಗೂ ಏರ್ಪೋರ್ಟ್‌ ನೆಟ್ವರ್ಕ್‌ ಅಟ್ಲಾಂಟಾವನ್ನು ತಮ್ಮ ಚಟುವಟಿಕೆಗಳ ಕೇಂದ್ರಬಿಂದುವನ್ನಾಗಿಸಿದವು. ಟರ್ನರ್‌ ಸೌತ್‌ನ್ನು ಈಗಾಗಲೆ ಮಾರಿದ್ದಾಗಿದೆ. ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಈಗ ಟೈಮ್‌ ವಾರ್ನರ್‌ ಅಂಗ ಸಂಸ್ಥೆಯಾಗಿದೆ. ಯುನಿವರ್ಸಲ್‌, ಬ್ಲ್ಯಾಕ್ಸ್ಟೋನ್‌ ಗ್ರೂಪ್‌ ಹಾಗೂ ಬೇಯ್ನ್‌ ಕ್ಯಾಪಿಟಲ್‌ ಒಟ್ಟಿಗೆ ಮಾಲೀಕತ್ವ ವಹಿಸಿರುವ ದಿ ವೆದರ್‌ ಚಾನೆಲ್‌ ವಾಹಿನಿಯ ಮುಖ್ಯ ಕಾರ್ಯಾಲಯವು ಸನಿಹದ ಹೊರವಲಯದಲ್ಲಿರುವ ಮ್ಯಾರಿಯೇಟಾದಲ್ಲಿದೆ.
ಜೇಮ್ಸ್‌ ಸಿ. ಕೆನೆಡಿ, ಅವರ ಸಹೋದರಿ ಬ್ಲೇಯರ್‌ ಪ್ಯಾರಿ-ಒಕೆಡೆನ್‌ ಹಾಗೂ ಅವರ ಸೋದರತ್ತೆ ಆನ್‌ ಕಾಕ್ಸ್‌ ಚೇಂಬರ್ಸ್‌ ಸಾರಥ್ಯದಲ್ಲಿರುವ ಖಾಸಗಿ ಉದ್ದಿಮೆ ಕಾಕ್ಸ್‌ ಎಂಟರ್ಪ್ರೈಸಸ್‌ ಅಟ್ಲಾಂಟಾ ಹಾಗೂ ಅದರಾಚೆಗೆ ಗಮನಾರ್ಹ ಪ್ರಮಾಣದಲ್ಲಿ ಮಾಧ್ಯಮ-ಸಂಬಂಧಿತ ಆಸ್ತಿಪಾಸ್ತಿ ಹೊಂದಿದೆ. ಸಿಟಿ ಆಫ್‌ ಸ್ಯಾಂಡಿ ಸ್ಪ್ರಿಂಗ್ಸ್‌ನಲ್ಲಿ ಇದರ ಪ್ರಧಾನ ಕಾರ್ಯಸ್ಥಳವಿದೆ. ಅದರ ಸ್ವಾಮ್ಯದಲ್ಲಿರುವ ಕಾಕ್ಸ್‌ ಕಮ್ಯೂನಿಕೇಷನ್ಸ್‌ ವಿಭಾಗವು ಸಂಘಟಿತವಾಗಿರದ ಡೆಕಾಲ್ಬ್‌ ಕೌಂಟಿಯಲ್ಲಿದೆ. ಇದು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ಮೂರನೆಯ ಅತಿ ದೊಡ್ಡ ಕೇಬಲ್‌ ದೂರದರ್ಶನ ಸೇವಾ ಪೂರೈಕೆದಾರ ಉದ್ದಿಮೆಯಾಗಿದೆ. ಈ ಉದ್ದಿಮೆಯು ಅಟ್ಲಾಂಟಾ ಜರ್ನಲ್‌-ಕಾಂಸ್ಟಿಟ್ಯೂಷನ್‌ ಸೇರಿದಂತೆ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಒಂದು ಡಜನ್‌ಗಿಂತಲೂ ಹೆಚ್ಚು ದಿನಪತ್ರಿಕೆಗಳನ್ನು ಪ್ರಕಟಿಸುತ್ತದೆ. ಕಾಕ್ಸ್‌ ರೇಡಿಯೊದ ಪ್ರಮುಖ ವಾಹಿನಿಯಾದ ಅಮೆರಿಕಾ ದೇಶದ ದಕ್ಷಿಣಾರ್ಧದ ಮೊಟ್ಟಮೊದಲ ರೇಡಿಯೊ ವಾಹಿನಿಯಾಗಿತ್ತು.
ಪರಮಾಣು ನಿಯಂತ್ರಣಾ ಆಯೋಗ ವಲಯ ದ ಪ್ರಧಾನ ಕಾರ್ಯಸ್ಥಾನ ಅಟ್ಲಾಂಟಾದಲ್ಲಿದೆ.
ನ ಅಗ್ನೇಯ ವಲಯದ ಇತರೆ ಸ್ಥಳಗಳಂತೆ, ಅಟ್ಲಾಂಟಾದಲ್ಲಿ ಬಹಳಷ್ಟು ಮಳೆಯಾಗುವುದುಂಟು. ಇದು ವರ್ಷದುದ್ದಕ್ಕೂ ಸಮನಾಗಿ ಮಳೆಯಾಗುತ್ತದೆ. ರಷ್ಟು ಸರಾಸರಿ ವಾರ್ಷಿಕ ಮಳೆಯಾಗುತ್ತದೆ. ಸರಾಸರಿ ವರ್ಷದಲ್ಲಿ ೩೬ ದಿನಗಳ ಕಾಲ ಹಿಮಗಡ್ಡೆ ಕಟ್ಟಿರುತ್ತದೆ. ವಾರ್ಷಿಕವಾಗಿ ಸರಾಸರಿ ರಷ್ಟು ಹಿಮಪಾತವಾಗುತ್ತದೆ.
ಬಿರು ಹಿಮಗಾಳಿಗಳು ಬಹಳ ಅಪರೂಪ, ಆದರೂ ಸಾಧ್ಯತೆಯಿವೆ. ಇಂತಹ ಒಂದು ಬಿರು ಹಿಮಗಾಳಿಯ ಮಾರ್ಚ್‌ 1993ರಲ್ಲಿ ಸಂಭವಿಸಿತು. ಪದೇ-ಪದೇ ಸಂಭವಿಸುವ ಇಬ್ಬನಿ ಬಿರುಗಾಳಿಗಳು ಹಿಮಪಾತಕ್ಕಿಂತಲೂ ಹೆಚ್ಚು ಸಮಸ್ಯೆಯೊಡ್ಡಬಹುದು. ಇಂತಹ ತೀವ್ರ ಇಬ್ಬನಿ ಬಿರುಗಾಳಿಯು ೭ ಜನವರಿ ೧೯೭೩ರಂದು ಸಂಭವಿಸಿತೆಂದು ಊಹಿಸಲಾಗಿದೆ.
ಇಸವಿ ೨೦೦೭ರಲ್ಲಿ ಅಮೆರಿಕನ್‌ ಲಂಗ್‌ ಅಸೋಷಿಯೇಷನ್‌ ಸಮೀಕ್ಷೆಯ ಪ್ರಕಾರ, ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಅಟ್ಲಾಂಟಾ ಅತಿ ಹೆಚ್ಚು ದೂಷಿ ಕಣ-ಮಲಿನಕಣಗಳನ್ನು ಹೊಂದಿರುವ ನಗರ ಎನ್ನಲಾಯಿತು. ಮಾಲಿನ್ಯ, ಹೂಧೂಳು ಪ್ರಮಾಣ ಹಾಗೂ ವಿಮೆ ಮಾಡಿರದ ನಾಗರಿಕರ ಸಮಸ್ಯೆಗಳಿಂದಾಗಿ, ಅಮೆರಿಕಾ ಅಸ್ತಮಾ ಮತ್ತು ಪ್ರತಿರೋಧಕ ಪ್ರಮಾಣವನ್ನು ಹೆಚ್ಚು ಹೊಂದಿದೆ, ಅಸ್ತಮಾ ಪೀಡಿತರು ವಾಸಿಸಲು, ಅಟ್ಲಾಂಟಾ ಯೋಗ್ಯವಲ್ಲದ ನಗರ ಎಂದು ಅಮೆರಿಕಾ ನಿರ್ಣಯಿಸಿದೆ.
೧೪ ಮಾರ್ಚ್‌ ೨೦೦೮ರಂದು, 2 ಸುಂಟರಗಾಳಿಯು ಅಟ್ಲಾಂಟಾ ನಗರದ ವಾಣಿಜ್ಯ ಪ್ರದೇಶಕ್ಕೆ ಅಪ್ಪಳಿಸಿತು. ರವರೆಗಿನ ಗಾಳಿ ಬೀಸಿತ್ತು. ಈ ಸುಂಟರಗಾಳಿಯು ಫಿಲಿಪ್ಸ್‌ ಅರೆನಾ, ವೆಸ್ಟಿನ್‌ ಪೀಚ್‌ಟ್ರೀ ಪ್ಲಾಜಾ ಹೋಟಲ್‌, ಜಾರ್ಜಿಯಾ ಡೂಮ್‌, ಸೆಂಟೆನಿಯಲ್‌ ಲೊಲಿಂಪಿಕ್‌ ಪಾರ್ಕ್‌, ಸೆಂಟರ್‌ ಹಾಗೂ ಜಾರ್ಜಿಯಾ ವರ್ಲ್ಡ್‌ ಕಾಂಗ್ರೆಸ್ ಸೆಂಟರ್‌ಗಳಿಗೆ ಭಾರೀ ಹಾನಿಯುಂಟು ಮಾಡಿತು. ಇದಲ್ಲದೆ, ಹತ್ತಿರದ ನೆರೆ ವಲಯಗಳಲ್ಲಿಯೂ ಸಾಕಷ್ಟು ಹಾನಿಯೊಡ್ಡಿತು. ಪಶ್ಚಿಮದಲ್ಲಿ ವೈನ್‌ ಸಿಟಿ ಹಾಗೂ ಪೂರ್ವದಲ್ಲಿ ಕ್ಯಾಬೆಜ್‌ಟೌನ್‌ ಹಾಗೂ ಫುಲ್ಟನ್‌ ಬ್ಯಾಗ್‌ ಅಂಡ್‌ ಕಾಟನ್‌ ಮಿಲ್ಸ್‌ ಉದ್ದಿಮೆಗಳಿಗೆ ಭಾರೀ ಹಾನಿಯೊಡ್ಡಿತು. ಡಜನ್‌ಗಟ್ಟಲೆ ಜನರಿಗೆ ಗಾಯಗಳಾಗಿದ್ದರೂ, ಒಬ್ಬರು ಮಾತ್ರ ಮೃತರಾದರು ಎಂದು ವರದಿಯಾಯಿತು.ಎಬರ್ಲೆ, ಟಿಮ್‌; ಷಿಯಾ, ಪಾಲ್‌. "ಟೊರ್ನಡೊ ಕ್ಲೇಮ್ಸ್ ಒನ್‌ ಇನ್‌ ಪೊಲ್ಕ್‌ ಕೌಂಟಿ ." ಅಟ್ಲಾಂಟಾ ಜರ್ನಲ್‌ ಅಂಡ್‌ ಕಾಂಸ್ಟಿಟೂಷನ್‌. ೧೫ ಮಾರ್ಚ್‌ ೨೦೦೮. ೨೯-೦೪-೨೦೦೮ರಂದು ಪುನಃ ಪಡೆದದ್ದು. ಸುಂಟರಗಾಳಿಯಿಂದ ಉಂಟಾದ ಹಾನಿ ಸರಿಪಡಿಸಲು ಹಲವು ತಿಂಗಳುಗಳು ಬೇಕಾಗಬಹುದು ಎಂದು ನಗರದ ಅಧಿಕಾರಿಗಳು ತಿಳಿಸಿದರು.
ಅಟ್ಲಾಂಟಾ ನಗರದಲ್ಲಿ ಅತಿ ಹೆಚ್ಚು ತಲಾವಾರು ಜನಸಂಖ್ಯೆ ಹೊಂದಿದೆ. ಸ್ಯಾನ್‌ ಫ್ರಾನ್ಸಿಸ್ಕೊ ಮತ್ತು ಸಿಯಾಟ್ಲ್‌ ನಂತರ ಅಟ್ಲಾಂಟಾದ ಒಟ್ಟು ಜನಸಂಖ್ಯೆಯಲ್ಲಿ ೧೩%ರಷ್ಟು ತಮ್ಮನ್ನು ಸಲಿಂಗಕಾಮಿ ಅಥವಾ ದ್ವಿಲಿಂಗಿ ಎಂಬುದನ್ನು ಗುರುತಿಸಿಕೊಂಡಿದೆ.
ಜನಗಣತಿ ಅಂದಾಜಿನ ಪ್ರಕಾರ, ಶೇಕಡಾವಾರು ಹಾಗೂ ಸಂಖ್ಯಾವಾರಿನ ಪ್ರಕಾರ, ಅಟ್ಲಾಂಟಾ ನಗರವು ರಾಷ್ಟ್ರದಲ್ಲಿ ಹದಿಮೂರನೆಯ ಅತಿ ವೇಗದ ಬೆಳವಣಿಗೆ ಕಾಣುತ್ತಿದೆ.
೧೯೯೦ರ ದಶಕದಿಂದಲೂ, ಅಟ್ಲಾಂಟಾ ನಗರದತ್ತ ಲ್ಯಾಟೀನ್‌ ಅಮೆರಿಕಾದಿಂದ ವಲಸಿಗರ ಸಂಖ್ಯೆಯು ಬಹಳಷ್ಟು ಹೆಚ್ಚಾಗಿದೆ. ವಲಸಿಗರ ಈ ಒಳಹರಿವು ಹೊಸ ಸಾಂಸ್ಕೃತಿಕ ಹಾಗೂ ಧಾರ್ಮಿಕ ಅಭ್ಯಾಸಗಳನ್ನು ತಂದಿದೆ. ಇದು ನಗರವಲಯದ ಆರ್ಥಿಕತೆ ಮತ್ತು ಜನಸಂಖ್ಯಾಶಾಸ್ತ್ರದ ಮೇಲೆ ಪ್ರಭಾವ ಬೀರಿ, ನಗರದೊಳಗೆ ವಿಜೃಂಭಿಸುವ ಹಿಸ್ಪಾನಿಕ್‌ ಸಂಸ್ಕೃತಿಗೆ ಕಾರಣವಾಗಿದೆ.
ಅಟ್ಲಾಂಟಾದಲ್ಲಿನ ದಶಲಕ್ಷಪತಿಗಳ ಸಂಖ್ಯೆಯು ಇಡೀ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ಅತಿವೇಗ ಹೆಚ್ಚಳ ಕಾಣುತ್ತಿದೆ. ಪ್ರಾಥಮಿಕ ನಿವಾಸ ಹಾಗೂ ಬಳಕೆಯಾಗಬಲ್ಲ ಸರಕುಗಳ ಹೊರತುಪಡಿಸಿ, $೧ ದಶಲಕ್ಷ ಹಾಗೂ ಹೆಚ್ಚಿನ ಆದಾಯವುಳ್ಳ ನಿವಾಸಿಗಳ ಸಂಖ್ಯೆಯು ೨೦೧೧ರಲ್ಲಿ ೬೯%ರಷ್ಟು ಹೆಚ್ಚಿ, ಸುಮಾರು ೧೦೩,೦೦೦ ಕ್ಕೆ ಏರಿದೆ.
ಅಟ್ಲಾಂಟಾದ ಮಹಾನಗರ ವಲಯದಲ್ಲಿ ಹಲವು ದೂರದರ್ಶನ ಪ್ರಸಾರ ಕೇಂದ್ರಗಳಿವೆ. ಇಡೀ ಅಮೆರಿಕಾ ದೇಶದ ಒಟ್ಟು ಸಂಖ್ಯೆಯಲ್ಲಿ ೨%, ಅಂದರೆ ೨,೩೧೦,೪೯೦ ಮನೆಗಳಲ್ಲಿ ದೂರದರ್ಶನ ಹೊಂದಿದ ಇದು, ಅಮೆರಿಕಾ ದೇಶದಲ್ಲಿಯೇ ಎಂಟನೆಯ ಅತಿ ದೊಡ್ಡ ಗುರುತಿಸಲ್ಪಟ್ಟ ಮಾರುಕಟ್ಟೆ ವಲಯವಾಗಿದೆ. ಜೊತೆಗೆ ಎಲ್ಲಾ ಶೈಲಿಯ ಸಂಗೀತಗಳು ಹಾಗೂ ಕ್ರೀಡೆಗಳ ಕುರಿತು ಕಾರ್ಯಕ್ರಮ ಪ್ರಸಾರ ಮಾಡುವ ಹಲವು ಸ್ಥಳೀಯ ರೇಡಿಯೊ ಕೇಂದ್ರಗಳಿವೆ.
ಆನ್‌ ಕಾಕ್ಸ್‌ ಚೇಂಬರ್ಸ್‌ ನಿಯಂತ್ರಿತ ಖಾಸಗಿ ಸಂಸ್ಥೆ ಕಾಕ್ಸ್‌ ಎಂಟರ್ಪ್ರೈಸಸ್‌ ಅಟ್ಲಾಂಟಾ ಹಾಗೂ ನಗರದಾಚೆಗಿನ ಸ್ಥಳಗಳಲ್ಲಿ ಗಮನಾರ್ಹ ಪ್ರಮಾಣದಲ್ಲಿ ಮಾಧ್ಯಮ ಬಂಡವಾಳ ಹೂಡಿದೆ. ಇದರ ಅಂಗ ಸಂಸ್ಥೆ ಕಾಕ್ಸ್‌ ಕಮ್ಯುನಿಕೇಷನ್ಸ್‌ ರಾಷ್ಟ್ರದ ಮೂರನೆಯ ಅತಿ ದೊಡ್ಡ ತಂತು-ದೂರದರ್ಶನ ಸೇವಾ ಪೂರೈಕೆದಾರ ಉದ್ದಿಮೆಯಾಗಿದೆ; ಉದ್ದಿಮೆಯು ದಿ ಅಟ್ಲಾಂಟಾ ಜರ್ನಲ್‌-ಕಾಂಸ್ಟಿಟ್ಯೂಷನ್‌ ಸೇರಿದಂತೆ, ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಸುಮಾರು ಒಂದು ಡಜನ್‌ಗಿಂತಲೂ ಹೆಚ್ಚು ಪತ್ರಿಕೆಗಳನ್ನು ಪ್ರಕಟಿಸಿದೆ. ಕಾಕ್ಸ್‌ ರೇಡಿಯೊದ ಲಾಂಛನದಂತಹ ಪ್ರಸಾರ ಕೇಂದ್ರವಾದ ಅಮೆರಿಕಾ ದೇಶದ ದಕ್ಷಿಣಾರ್ಧದಲ್ಲೇ ಮೊದಲ ಪ್ರಸಾರ ಕೇಂದ್ರವಾಗಿತ್ತು.
ಕಾಕ್ಸ್‌ ಎಂಟರ್ಪ್ರೈಸಸ್‌-ಮಾಲೀಕತ್ವದ ಅಂಗಸಂಸ್ಥೆ ಹಾಗೂ ನಗರದ ಮೊಟ್ಟಮೊದಲ ಪ್ರಸಾರ ಕೇಂದ್ರ - , ಫಾಕ್ಸ್‌ ಟೆಲೆವಿಷನ್‌ ಸಂಸ್ಥೆಯ - , ಗ್ಯಾನೆಟ್‌ ಕಂಪೆನಿಯವರ ಅಂಗಸಂಸ್ಥೆ - ಹಾಗೂ ಅದರ ಸೋದರಿ ಪ್ರಸಾರ ಕೇಂದ್ರ ಅಂಗಸಂಸ್ಥೆ - , ಮೆರೆಡಿತ್‌ ಕಾರ್ಪೊರೇಷನ್‌ನ ಅಂಗಸಂಸ್ಥೆ - , ಹಾಗೂ -ಮಾಲೀಕತ್ವದ ಪ್ರಸಾರ ಕೇಂದ್ರ - ಇವೆಲ್ಲವೂ
ಮಾರುಟ್ಟೆಗೆ ಎರಡು ಅಂಗಸಂಸ್ಥೆಗಳಿವೆ: ಜಾರ್ಜಿಯಾ ಪಬ್ಲಿಕ್‌ ಟೆಲಿವಿಷನ್‌ ನೆಟ್ವರ್ಕ್‌ನ ಅಂಗಸಂಸ್ಥೆಯಾದ ಹಾಗೂ ಅಟ್ಲಾಂಟಾ ಪಬ್ಲಿಕ್‌ ಸ್ಕೂಲ್ಸ್‌ ಮಾಲೀಕತ್ವದ .
ಅಮೆರಿಕಾ ದೇಶದ ಮೊಟ್ಟಮೊದಲ ತಂತಿಯ ಬೃಹತ್‌‌ ಪ್ರಸಾರ ಕೇಂದ್ರ ಅಟ್ಲಾಂಟಾದಲ್ಲಿದೆ. ಇದು ಅಂದು ಎನ್ನಲಾಗಿತ್ತು. ಇದು ಡಿಸೆಂಬರ್ ೧೯೭೬ರಲ್ಲಿ ಮೊದಲ ಬಾರಿಗೆ ಉಪಗ್ರಹದ ಮೂಲಕ ಪ್ರಸಾರ ಮಾಡುತ್ತಿತ್ತು. ಈ ಪ್ರಸಾರ ಕೇಂದ್ರವು - ಆವೃತ್ತಿಯಲ್ಲಿ ೧೯೬೭ರಲ್ಲಿ ಜಾಲಕ್ಕೆ ಸೇರಿತ್ತು. ಇಸವಿ ೧೯೭೯ರಲ್ಲಿ ಪ್ರಸಾರ ಕೇಂದ್ರವು ತನ್ನ ಪ್ರಥಮಾಕ್ಷರಿಗಳನ್ನು ಇನ್ನಷ್ಟು ಚಿರಪರಿಚಿತವಾದ ಗೆ ಬದಲಾಯಿಸಿತು. ಇಸವಿ ೨೦೦೭ರಲ್ಲಿ ಟೈಮ್‌ ವಾರ್ನರ್‌-ಮಾಲೀಕತ್ವದ ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಸಿಸ್ಟಮ್‌ ಸ್ಥಳೀಯ ಹಾಗೂ ರಾಷ್ಟ್ರೀಯ ಕಾರ್ಯಕ್ರಮ ಪ್ರಸರಣಾ ವಾಹಿನಿಗಳನ್ನು ಬೇರ್ಪಡಿಸಲು ನಿರ್ಧರಿಸಿದಾಗ, ಇದು - ಎಂದು ಮರುನಾಮಕರಣವಾಯಿತು .
ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಸಂಸ್ಥೆಗಳಾದ , , ಕಾರ್ಟೂನ್‌ ನೆಟ್ವರ್ಕ್‌, , ಹಾಗೂ ಟರ್ನರ್‌ ಕ್ಲ್ಯಾಸಿಕ್‌ ಮೂವೀಸ್‌, ಜೊತೆಗೆ ಯುನಿವರ್ಸಲ್‌ನ ದಿ ವೆದರ್‌ ಚಾನೆಲ್‌ ಸಹ ಅಟ್ಲಾಂಟಾದಲ್ಲಿವೆ.
ಆರ್ಬಿಟ್ರಾನ್‌ ಸಂಸ್ಥೆಯು ಅಟ್ಲಾಂಟಾ ರೇಡಿಯೊ ಮಾರುಕಟ್ಟೆಗೆ ರಾಷ್ಟ್ರ ಮಟ್ಟದಲ್ಲಿ ಏಳನೆಯ ಸ್ಥಾನ ನೀಡಿದೆ. ಅಟ್ಲಾಂಟಾ ಮಾರುಕಟ್ಟೆಯಲ್ಲಿ ನಲ್ವತ್ತಕ್ಕೂ ಹೆಚ್ಚು ರೇಡಿಯೊ ಪ್ರಸಾರ ಕೇಂದ್ರಗಳಿವೆ. ಇದರಲ್ಲಿ - , - , - , - , - , - , - ಹಾಗೂ - ಜನಪ್ರಿಯ ರೇಡಿಯೊ ಕೇಂದ್ರಗಳಾಗಿವೆ.
ಅಟ್ಲಾಂಟಾ ಅಮೆರಿಕಾ ಸಂಯುಕ್ತ ಸಂಸ್ಥಾನದ ರಾಜ್ಯ ಜಾರ್ಜಿಯಾ ರಾಜ್ಯದ ರಾಜಧಾನಿ ಹಾಗೂ ಅತಿಹೆಚ್ಚು ಜನನಿಬಿಡ ರಾಜ್ಯವಾಗಿದೆ.
ಪ್ರಮುಖ ವಾಣಿಜ್ಯ ಮತ್ತು ಸಾರಿಗೆಯ ಕೇಂದ್ರಬಿಂದು ಎನ್ನಲಾದ ಅಟ್ಲಾಂಟಾ, ದಿ ಕೋಕಾ ಕೋಲಾ ಕಂಪೆನಿ, ಜಾರ್ಜಿಯಾ ಪೆಸಿಫಿಕ್‌, & ಮೊಬಿಲಿಟಿ, , ಡೆಲ್ಟಾ ಏರ್ಲೈನ್ಸ್‌ ಹಾಗೂ ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಸೇರಿದಂತೆ, ಹಲವು ಉದ್ದಿಮೆಗಳ ಪ್ರಧಾನ ಕಾರ್ಯಾಲಯಗಳು ಅಟ್ಲಾಂಟಾದಲ್ಲಿವೆ. ಅಟ್ಲಾಂಟಾ ನಗರ ವಲಯದ ಒಳಗಿರುವಂತಹ ಫಾರ್ಚೂನ್‌ 500 ಸಂಸ್ಥೆಯ ಉದ್ಯಮಗಳನ್ನು ಹೊಂದಿರುವ ನಾಲ್ಕನೆಯ ಅತಿ ಹೆಚ್ಚು ನಿಬಿಡತೆಯ ಪ್ರದೇಶವಾಗಿದೆ. (ಆದರೂ , ಹೋಂ ಡಿಪೊ ಹಾಗೂ ನ್ಯೂವೆಲ್ ರಬರ್ಮಯ್ಡ್‌ ಉದ್ದಿಮೆಗಳು ನಗರ ವಲಯದಲ್ಲಿಲ್ಲ). ಫಾರ್ಚೂನ್‌ 1000 ಉದ್ದಿಮೆಗಳಲ್ಲಿ ೭೫%ರಷ್ಟು ಅಟ್ಲಾಂಟಾದ ಮಹಾನಗರ ಪ್ರದೇಶದಲ್ಲಿವೆ. ಅಟ್ಲಾಂಟಾದ $೨೭೦ ಶತಕೋಟಿ ಮೊತ್ತದಷ್ಟು ಸಮಗ್ರ ಮಹಾನಗರ ಆದಾಯ ಹೊಂದಿದೆ. ಇದರದು ಜಾರ್ಜಿಯನ್‌ ಆರ್ಥಿಕತೆಯ ೨/೩ಕ್ಕಿಂತಲೂ ಹೆಚ್ಚು ಪಾಲಾಗಿದೆ. ಹಾರ್ಟ್ಸ್‌ಫೀಲ್ಡ್‌ ಜ್ಯಾಕ್ಸನ್‌ ಅಟ್ಲಾಂಟಾ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ಅಟ್ಲಾಂಟಾ ವಾಣಿಜ್ಯ ಕ್ಷೇತ್ರದಿಂದ ಏಳು ಮೈಲ್‌ ದೂರದ ದಕ್ಷಿಣಭಾಗದಲ್ಲಿದೆ. ಇದು ವಿಶ್ವದ ಅತಿ ನಿಬಿಡ ವಿಮಾನ ನಿಲ್ದಾಣವಾಗಿದ್ದು, ನಗರದ ಏಕೈಕ ಪ್ರಮುಖ ವಿಮಾನ ನಿಲ್ದಾಣವೂ ಆಗಿದೆ.
ಫುಲ್ಟನ್‌ ಕೌಂಟಿಯ ಆಡಳಿತ-ಕಾರ್ಯಾಲಯವು ಅಟ್ಲಾಂಟಾದಲ್ಲಿದೆ. ಅಟ್ಲಾಂಟಾ ಜಾರ್ಜಿಯಾ ರಾಜ್ಯ ಸರ್ಕಾರದ ಕಾರ್ಯಾಲಯಕ್ಕೆ ಐದನೆಯ ಸ್ಥಳವಾಗಿದೆ. ಅಟ್ಲಾಂಟಾ ನಗರದ ಸಾಂಸ್ಥಿಕ ಸರಹದ್ದಿನ ಸಣ್ಣ ಭಾಗವು ಡೆಕಾಲ್ಬ್‌ ಕೌಂಟಿಯೊಳಗೆ ಚಾಚುತ್ತದೆ. ನಗರದ ನಿವಾಸಿಗಳನ್ನು ಅಟ್ಲಾಂಟನ್ನರು ಎನ್ನಲಾಗುತ್ತದೆ.
ಮಹಾಪೌರ ಹಾಗೂ ನಗರ ಪರಿಷತ್‌ ಅಟ್ಲಾಂಟಾದ ಆಡಳಿತ ನಡೆಸುವ ಪ್ರಾಧಿಕಾರಗಳಾಗಿವೆ. ನಗರದ ಪರಿಷತ್‌ನಲ್ಲಿ ಹದಿನೈದು ಮಂದಿ ಪ್ರತಿನಿಧಿಗಳಿರುತ್ತಾರೆ. ನಗರದ ಹನ್ನೆರಡು ಜಿಲ್ಲೆಗಳಲ್ಲಿ ಪ್ರತಿಯೊಂದರಿಂದಲೂ ಒಬ್ಬ ಪ್ರತಿನಿಧಿ ಹಾಗೂ ಮೂರು 'ಸಮಗ್ರ' ಸ್ಥಾನಗಳ ಪ್ರತಿನಿಧಿಗಳು ಸೇರಿರುತ್ತಾರೆ. ಪರಿಷತ್ತು ಮಂಜೂರು ಮಾಡಿರುವ ಮಸೂದೆಯನ್ನು ಮಹಾಪೌರರು ನಿಕಾಕರಿಸಬಹುದು. ಆದರೆ, ಪರಿಷತ್‌ ಮೂರರಲ್ಲಿ ಎರಡಷ್ಟು ಬಹುಮತದ ಮೂಲಕ ಈ ನಿರಾಕರಣೆಯನ್ನು ಬದಿಗೊತ್ತಬಹುದು. ಕಾಸಿಮ್‌ ರೀಡ್‌ ಅಟ್ಲಾಂಟಾದ ಇಂದಿನ ಮಹಾಪೌರರಾಗಿದ್ದಾರೆ.
ಇಸವಿ ೧೯೭೩ಯಿಂದ ಚುನಾಯಿತರಾದ ಪ್ರತಿಯೊಬ್ಬ ಮಹಾಪೌರರೂ ಕರಿಯ ಜನಾಂಗದವರಾಗಿದ್ದಾರೆ. ಮೇಯ್ನಾರ್ಡ್‌ ಜ್ಯಾಕ್ಸನ್‌ ಎರಡು ಅವಧಿಗಳಲ್ಲಿ ಮಹಾಪೌರರಾಗಿದ್ದರು. ಇವರ ನಂತರ ಆಂಡ್ರ್ಯೂ ಯಂಗ್‌ ೧೯೮೨ರಲ್ಲಿ ಮಹಾಪೌರರಾದರು. ಇಸವಿ ೧೯೯೦ರಲ್ಲಿ ಜ್ಯಾಕ್ಸನ್ ಪುನಃ ಮೂರನೆಯ ಅವಧಿಗೆ ವಾಪಸಾಗಿ, ಆನಂತರ ಬಿಲ್‌ ಕ್ಯಾಂಪ್ಬೆಲ್‌ ಇವರ ಉತ್ತರಾಧಿಕಾರಿಯಾದರು. ಇಸವಿ ೨೦೦೧ರಲ್ಲಿ ಮಹಾಪೌರರ ಹುದ್ದೆಗೆ ಚುನಾಯಿತರಾದ ಷರ್ಲಿ ಫ್ರ್ಯಾಂಕ್ಲಿನ್ ಮೊದಲ ಮಹಿಳೆಯಷ್ಟೇ ಅಲ್ಲ, ಅಮೆರಿಕಾ ದೇಶದ ದಕ್ಷಿಣಾರ್ಧದ ಪ್ರಮುಖ ನಗರವೊಂದರ ಮೊದಲ ಕರಿಯ ಮಹಿಳೆ ಎಂಬ ಹೆಗ್ಗಳಿಕೆ ಪಡೆದರು. ಅವರು ೨೦೦೫ರ ಚುನಾವಣೆಯಲ್ಲಿ ೯೦%ರಷ್ಟು ಮತಗಳಲ್ಲಿ ಗೆದ್ದು ಎರಡನೆಯ ಅವಧಿಗೆ ಕಾಲಿಟ್ಟರು. ಕ್ಯಾಂಪ್ಬೆಲ್‌ ಆಡಳಿತದಲ್ಲಿ ಅಟ್ಲಾಂಟಾ ನಗರದ ರಾಜಕೀಯದಲ್ಲಿ ಭ್ರಷ್ಟಾಚಾರದ ತಾಂಡವವಾಡುತಿತ್ತು. ಬಿಲ್‌ ಕ್ಯಾಂಪ್ಬೆಲ್‌ ಮಹಾಪೌರರಾಗಿದ್ದಾಗ ನಗರದ ಗುತ್ತಿಗೆದಾರರೊಂದಿಗೆ ಪ್ರವಾಸದ ವೇಳೆ ಜೂಜಾಟದಲ್ಲಿ ಹಣಗಳಿಸಿದ್ದು, ಇದಕ್ಕೆ ಸಂಬಂಧಿತ ತೆರಿಗೆ ತಪ್ಪಿಸುವ ಮೂರು ಅಪಾದನೆಗಳ ಕುರಿತು ತಪ್ಪಿತಸ್ಥರೆಂದು ಒಕ್ಕೂಟದ ನ್ಯಾಯಾಂಗ ವಿಭಾಗ ಮಂಡಳಿಯು ೨೦೦೬ರಲ್ಲಿ ಕ್ಯಾಂಪ್ಬೆಲ್‌ ವಿರುದ್ಧದ ಆರೋಪಗಳಲ್ಲಿ ತಪ್ಪಿತಸ್ಥನೆಂದು ರುಜುವಾತುಪಡಿಸಿತು.